text:
Abstract:
Lolu cwaningo luyimizamo enzulu yokuthola izimbangela zokungenwa yidlozi. Ekucwaningeni ngalesi. sihloko kuye kwavela ukuthi liyini-ke lona idlozi. Kuze kwabhekwa nezimpawu zomuntu ongenwa yilo idlozi leli. Lokhu kuzosiza kuvule amehlo omphakathi ukuba wazi, ususela kulezi zimpawu ukuthi luhlobo luni lokugula okuphethe umuntu ogulayo. Maningi amaphupho aphushwa abantu kodwa lolu cwaningo lukwazile ukwehlukanisa amaphupho awuphawu lokungenwa yidlozi emaphusheni ajwayelekile. Umuntu ongenwa yidlozi ugula ngezifo eziningi elashwa ngemithi yezinyanga kodwa kubenhlanga zimuka nomoya. Lo moya wedlozi kuyatholakala ukuthi awuhambi wodwa kodwa uhamba namandawe namandiki. Lolu cwaningo lube nokulandelela lufuna iqiniso ngale mimoya yamandiki namandawe. Kutholakale nemithi yokuyehlisa le mimoya ewubulawu obumhlophe. Kucwaningwe nangendlela aphehlwa ngayo amagobongo okuyibhamisa le mimoya.
Isahluko sokuqala sicacisa kuthi bha izinhloso zalolu cwaningo. Kulezi zinhloso kuvela nenkuthazo ekhuthaze umcwaningi ukuba acwaninge ngalesi sihloko. Ubekwenza elandela ukusuka nokuhlala kwamasiko alandelwayo uma umuntu engenwa yidlozi. Kuso lesi sahluko kuyacaciswa ukuthi liyini lona idlozi, kubukwa nemininingwane elandelwayo ekuthwasiseni umuntu. Kulesi sahluko kubhekwa nendima okuzohanjwa kuyo eyimingcele yocwaningo. Lokho kusiza ukuthi lo msebenzi ungahambi umathanda kodwa uqoqeke.
Isahluko sesibili yisona esesingena shi emsebenzini ozokwenziwa. Kulesi sahluko kubukwa eduze ukungenwa umoya wedlozi futhi kubhekwa nezinhlobo zamadlozi angangena umuntu. Yingani la madlozi eqoka lo muntu amqokayo? Asuke eqondeni ngalokhu kumkhetha? Uphawu olugqamile lokungenwa yidlozi ukugufa. Zifo zini ezitholakala kumuntu ongenwa yidlozi? Mizamo mini ezanywa abantu basekhaya ukumsiza lo muntu wabo?
Esahlukweni sesithathu ucwaningo lungena kwinkanankana yokuqhuma kwedlozi. Lokhu kuqhuma kwedlozi kuthiwa ukubhoboka ngolimi lobungoma. Umuntu ongenwe yidlozi ugula kakhulu, ulala phansi agulele ukufa. Ulashwa ngayo yonke imithi kodwa angasindi. Mhla kubhoboka idlozi ufikelwa yithongo lakhe elimfiindisa amaculo obungoma, okuthi kungazelelwe phakathi kobusuku ngokuvama ahayize, ahlabelele, asine. Uvuka noma ngabe ubegula kangakanani aye esangomeni esithwasisayo.
Ucwaningo lubuke lo mngoma omusha efika esangomeni esithwasisayo nokwelashwa kwakhe. Kulolu cwaningo kubhekwe ubulawu bamathwasa nemibhemiso. Lapha-esigodlweni amathwasa afimdiswa ukugida. Kucwaningwe ngokubhuda ngebomvu nokunqwambisa. Kucwaningwe ngezinyongo, iziphandla kanye nezinye zezimbuzi. Kulesi sahluko kucwaningwe nangemicimbi yokuhlanganisa idlozi. Kuyatholakala ukuthi umuntu akangenwa yidlozi elilodwa kodwa kokunye ungenwa yidlozi lakubo nelasekhaya konina. Onke la madlozi kufanele ahlanganiswe ukuze angalwi wodwa egazini likathwasa. Kulolu cwaningo kutholakale nokuthi izangoma azidli konke ukudla kodwa zinokudla ezikuzilayo ngezizathu. Ephehlelweni kunezinto ezingenziwa izangoma namathwasa.
Esahlukweni sesine kucwaningwe ngokuphothulwa nokwamukelwa kwethwasangoma. Kubukwe indlela okumenywa ngayo izangoma emcimbini wokuphothulwa. Kucwaningwe ngodwendwe Iwezangoma ukuphuma kwakhe esangomeni esithwasisayo kuyiwa kubo lapho sizalwa khona. Kubhekwe indlela esamukelwa ngayo isangoma nakhona ekhaya lapho usaqhubeka umcimbi wokulifihlela ithwasa. Lithi lingayithola into ebifihliwe bathokoze abasekhaya, kucwaningwe nangomgidi wesangoma esisha. Kubhekwe nokwabiwa kwenyama nokubusa ngotshwala.
Esahlukweni sesihlanu kube sekucwaningwa ngokubhula. Kubhekwe izinhlobo zokubhula. Kukhona ukubhula ngekhanda nokubhula ngamathambo. Lapha ekubhuleni ngekhanda ababhuli bayafundiswa ukuba bathi, "Yizwa! Yizwa!" Uma isangoma sishaya emhlolweni. Kubukwe izinto ezenziwa isangoma uma sizoqala umbhulo. Kukhona nezangoma ezibhula ngamathambo ezilwane zasendle. Kunolwazi olufundiswa izangoma ukuze zikwazi ukuhumusha amathambo zize zihumushe nokuma kwawo, kube
seziyayilandela indaba ziyisusela emathanjeni ezilwane zasendle. Kulolu cwaningo
kubuye kwabukwa indlela esethwasa ngayo isangoma esesethwasa. Abalozi bangena
isangoma esesethwasa kudala kodwa esesiqala phansi sesiyothwasela abalozi. Siyahamba
siye esizibeni abalozi basingenise emanzini. Mhla siphumayo siphuma sesicake
ngomcako omhlophe sesithandelwe yinhlwathi yasemanzini esuke ithonywe yiwo
amadlozi. Uma lesi sangoma sifika ekhaya, siyayibulala Ie nhlwathi senze ngesikhumba
sayo iminqwambo neziphandla Lesi sangoma yisona esinemvume yokuba singenza
umhlahlo. Lona umbhulo omkhulu omenywa iNkosi kuphela Asikhulumi isangoma.
esinabalozi kodwa kuba yibo abakhuluma ngamazwi asamilozi, isangoma sona
sihumushele ababhuli. Kokunye bayakhuluma kuzwakale kungadingi namhumushi uma
benze njalo kuthiwa baphaphile. Abalozi bahlala phezulu ezintingweni. Bayahamba
babuye babuye. Uma bezofika bahlinzekwa ngotshwala.
Esahlnkweni sesithupha kucwaningwe ngeqhaza elibanjwe yilolu cwaningo
ekuthuthukiseni ulimi IwesiZulu. Amadlozi angabantu abahlonishwa kakhulu, babizwa
ngokuthi bangaMakhosi. Banamagama emithi yabo bayehlukanisa emagameni aziwayo,
lokho okwandisa amagama emithi anothisa ulimi. Umuthi uwodwa uze ubizwe
ngamagama amabili, lokho okuyiqhaza elibonakalayo lokuthuthukisa ulimi.
Kunamagama ezinto zemvunulo angeke atholakale ndawo ngaphandle kwasebungomeni.
Nakho lokho kuyalunothisa ulimi IwesiZulu.
Esahlukweni sesikhombisa kuhlaziywa ucwaningo jikelele, kwenziwa izincomo ebese
kuqoqwa lonke ucwaningo.
Description:
Submitted to the Faculty of Arts in fulfillment of the requirements for the degree of
MASTER OF ARTS in the Department of African Languages at the University of Zululand, South Africa, 2009.


c: text/html

text:
OweNFP ulahlwe yicala wesula eqenjiniComment on this story
MLUNGISI GUMEDE
USULE isigubhukane eqenjini obengumholi we-NFP, uVusi Khoza, ngoba esaba ihlazo lokukhonjwa indlela ngemuva kokulahlwa icala lokudala uthuthuva emphakathini yiNkantolo yeMantshi yaseThekwini ngoLwesibili.
Kubikwa ukuthi uKhoza ufake incwadi yokwesula eqenjini izolo ngemuva kokutholakala enecala enkantolo. USihlalo we-NFP KwaZulu-Natal, uMnuz Vikizitha Mlotshwa, izolo ukuqinisekisile ukuthi uKhoza uselishiyile iqembu. UMlotshwa akazange athande ukuphawula kakhulu ngalolu daba wathi okuningi bazokuveza esithangamini sabezindaba namuhla.
UKhoza usula nje bekulindeleke ukuthi ibhantshi ligcwale umoya kuye ngemuva kokulahlwa yicala njengoba i-NFP yaziwa ngokungananazi kubaholi bayo abazithola bephambene nengalo yomthetho.
Inkantolo ithole ukuthi uKhoza wayesekhaleni emkhankasweni wabantu base-Albert Park eThekwini wokuhlasela abokufika ngo-2009, esigamekweni okwashona kuso uVictor Zowa (23) waseZimbabwe noSaid Omari (22) waseTanzania.
UKhoza ungaphandle ngebheyili okwamanje kulandela ukwelulwa kwesikhathi sebheyili yakhe. Kulindeleke ukuthi agwetshwe ngoNovemba 20. Ubeliphika icala abebekwe lona. Ubetshela inkantolo ukuthi wayezihlalele kwakhe ngosuku okwenzeka ngalo isigameko waze wezwa ngaso ngoba esetshelwa amaphoyisa ehhovisi lakhe ngakusasa. Leli cala lenzeka uKhoza eseyikhansela le-ANC.
Amalungu e-NFP akhulume neSolezwe izolo kodwa acela ukuthi angadalulwa ngoba awagunyaziwe ukuthi akhulume nabezindaba athe isikhuni sibuye nomkhwezeli kuKhoza ngoba ubesekhaleni lokuxoshwa kwabanye ozakwabo abebesolwa emacaleni ahlukene.
Kuzokhumbuleka ukuthi uKhoza watshela leli phephandaba ukuthi i-NFP akusilona ikhaya lababulali ngemuva kokuthi bathathe isinqumo sokuxosha uMnuz Mzonjani Zulu baphinde bamisa nobulungu bukaMnuz Bhungu Gwala kulandela ukuthinteka kwabo emacaleni okubulala.
Ukumiswa kukaGwala nokuxoshwa kukaZulu kuze ngemuva kokumiswa kowayeyiPhini leMeya eMkhandlwini waseMzinyathi uMnuz Simon Mkhize. Ubulungu bukaMkhize bamiswa ngemuva kokuthi wayethinteka emacaleni okubulawa kozakwabo eMsinga uMnuz Bongani Shelembe noNksz Lungisile Zuma. UMkhize futhi uyathinteka nasecaleni lukubulawa kobeyikhansela eNquthu, uMnuz Thulebona Nhlebela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.

robotstxt: allowed

filter: keep


text:
Amatekisi akhala ngegwinya le-AfconComment on this story
SIMPHIWE NGUBANE
BAYAVEVA osomatekisi baKwaZulu-Natal abebenethemba lokuthi nabo bazohlomula njengoba iNingizimu Afrika izobamba imidlalo ye-Africa Cup of Nations (Afcon), eqala kusasa.
Izinhlangano zamatekisi, okubalwa kuzo i-South African National Taxi Council (Santaco), KwaZulu-Natal Transport Alliance (KZNTA) neTop Six, zishiye ezingalazi ekomidini elihlela le midlalo, iLocal Organising Committee (LOC), ngokubavalela kwayo ngaphandle.
Bathi yize nabo bengezinye zezindlela ezibalulekile zokuthutha umphakathi kodwa iLOC ibashaye indiva, yakhetha abamabhasi nezitimela.
Bafanise okwenziwe yileli komidi nokwakwenziwa wuhulumeni wangesikhathi sobandlululo okwakuthi uma kunemicimbi emikhulu abantu abamnyama bangabonelelwa ngalutho.
Unobhala we-KZNTA, uMnuz Bafana Mhlongo, uthe babekade bethenjisiwe ukuthi bazothola intshontsho ngokusingathwa kwalo mqhudelwano kodwa sekuyabakhanyela ukuthi uhulumeni akanandaba nale mboni.
“Sikhishwa inyumbazane. Asinakiwe kodwa solithola ithuba lokukhombisa uhulumeni ukuthi sikhona nathi ngoba siyabona ukuthi usesikhohliwe.
“(Induku) siyithukuse emqubeni, sovuka konakale izinto,” kusho uMhlongo ngentukuthelo.
UMnuz Big-boy Dladla onguSihlalo we-Top Six uthe bebenethemba lokuthi umasipala weTheku ne-LOC uzobabiza ukuthi bazothutha umphakathi ngesikhathi semidlalo kodwa akwenzekanga.
Uqhube wathi okwenzekayo akubamangazi kakhulu ngoba kwenzeka into efanayo bevalelwa ngaphandle ngesikhathi semidlalo yeNdebe yoMhlaba ngo-2010 nangesikhathi sengqungquthela yesivuvujikelele, iCop 17, ngo-2011.
“Yithina esithutha abantu abaningi ngezimoto zethu kodwa uma sekumele senze lokhu uma kunemicimbi, asinakwa.
“Sithule sibheke isiphetho sale nto eyenzekayo. Besazi ukuthi bebengeke bashiywe ngaphandle abamabhasi nezitimela,” kusho uDladla.
Inhlangano elawula ibhola lezinyawo e-Afrika i-Confederation of African Footbal (CAF) ne-LOC benze isivumelwano sokusebenzisana nabezitimela i-Passenger Rail Agency of South Africa.
I-KZN inikwe izitimela zamahhala ezingu-26 ezizothutha abalandeli bebhola abanamathikithi besuka emalokishini aseThekwini, uMashu noMlazi, zibase eMoses Mabhida Stadium.
Abe-LOC bathe isitimela ngasinye sizothwala abantu abangu-2 000.
Lokhu kuthukuthelise unobhala weSantaco kuzwelonke, uMnuz Philip Taaibosch. Uthe bashaywe udume lwengozi ngokukhishwa kwezitimela ezingaka ekubeni bona bengeke bahlomule lutho.
“Siphoxekile ukuthi ngalesi sikhathi senkululeko i-LOC nohulumeni abayihloniphi futhi kushaywa ngesithende imboni yamatekisi njengoba kwakwenziwa ngasikhathi sobandlululo. Ngeke siphele moya, sizoqhubeka sihambele amarenki sinxenxe abagibeli bethu ukuthi bathenge amathikithi baye ezinkundleni ngesikhathi semidlalo ye-Afcon,” kusho uTaiabosch, othe bavalelwe ngaphandle ezingxoxweni wuhulumeni.
Usihlalo we-LOC e-KZN, uMnuz Vusi Mazibuko, uthe izolo babekade bebatshelile abemboni yamatekisi ukuthi ngeke zibe khona izindawo zokugibelisa abalandeli uma beya noma bebuya enkundleni kodwa zikhona izinhlelo zokubahlomulisa abanazo.
Akathandanga ukunaba ukuthi yibaphi osomatekisi abazohlomula. Uthe uyayihlonipha le mboni futhi basazimisele ukusebenzisana nayo ngemuva komqhudelwano.
“Akuzona zonke izindawo ezinemizila yesitimela ngakho sizowadinga amatekisi ukuthi alekelele ekuthuthweni kwabantu. Akulula ukuthi ngisho ukuthi ngobani esikhulume nabo embonini yamatekisi,” kusho uMazibuko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe othisha ePeshawar
2013-01-01 15:50
Peshawar – Amaphoyisa athi ushayasibhamu ongaziwa uthumbe iveni ebithwele othisha enhla nePakistan, wabulala othisha besifazane abayisithupha kanye nowesilisa ebebephakathi.
Isikhulu samaphoyisa edolobheni iSwabi, u-Abdur Rasheed uthi iveni ibithwele othisha abasebenzela inhlangano engekho ngaphansi kukahulumeni.
Laba bebesendleleni beyoqhuba umsebenzi, uRasheed akayishongo inhlangano esetshenzelwa ngothisha ababulewe.
Akukho qembu eliphumele obala lathi yilo elidale umonakalo.
– Landela Izindaba News24 kuTwitter (@IzindabaNews24).


text:
Umphakathi ushaye obulale umuntu
2012-12-12 14:02
Johannesburg - Owesilisa odabuka kwelinye izwe nosolwa ngokubulala owasezweni lakubo ubanjiwe washaywa yizakhamuzi zaseDiepsloot ngoLwesithathu ekuseni, kusho amaphoyisa aseGauteng.
Izakhamuzi zaseDiepsloot e-Extension Four, zibe sezibikela amaphoyisa, kusho uWarrant Officer Daniel Mavimbela.
Lo wesilisa ulimale ekhanda nasemzimbeni, uyiswe esibhedlela esisendaweni, kanti ugcinwe khona ngaphansi kwesandla samaphoyisa.
Uzovela eNkantolo yeMantshi ePitoli maduzane.
Ngesikhathi sokuhlasela, usole omunye umlisa ngokweba ummese wakhe u-okapi, waphinde wasabisa omunye ngommese ngesikhathi ezama ukungenelela, kusho uMavimbela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UZulu angase ahlomule ngoshwele
2012-05-15 10:06
Durban - Angase achithe izinyanga eziyisishiyagalolunye nje vo esejele usomabhizinisi waseThekwini uSifiso Zulu njengoba ziziningi izinkomba zokuthi angase athole ushwele kamengameli osanda kumenyezelwa uMengameli Jacob Zuma, kubika iThe Mercury.
UKhomishana wezoMnyango wezokuHlunyeleliswa kweziMilo uJames Baxter utshele leli phephandaba ngoMsombuluko ukuthi uZulu
“nakanjani” uzoba yingxenye yalabo abazophulelwa isigwebo ngezinyanga ezingu-18.
Kodwa konke lokhu kuzoncika ekutheni uziphatha kanjani ejele nokuzonikeza ibhodi likashwele isizathu sokuthi limdedele, kodwa kuphela uma eseqede ukudonsa izinyanga eziyisishiyagalolunye ezisele.
Lokhu kuchaza ukuthi uZulu angase abe ngokhululekile ngoFebhuwari wonyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UPistorius wenzele uReeva inkonzo yesikhumbuzo
2013-02-27 07:47
Pretoria - Bahlukane sekuhlwile abakwaPistorius njengoba umsubathi u-Oscar, ebenze inkonzo yesikhumbuzo yalowo obeyintombi yakhe uReeva Steenkamp, ePitoli.
UCarl, udadewabo u-Aimee nomalume wabo bahambe ngabo-22:30, ngaleso sikhathi zonke izintatheli ebezikhempe ngaphandle komuzi bese zihambile.
Onogada abebetshalwe bezungeze umuzi bakwazile ukuqinisekisa ukuthi izintatheli azisondeli.
Ngokombiko wenkampani ebhekelele isithunzi sikaPistorius, umsubathi lo ubebambe inkonzo yesikhumbuzo kaSteenkamp.
“U-Oscar ucele ngokukhethekile ukuba kube nenkonzo yesikhumbuzo njengoba esemanzini amnyama nje ezilele ukudlula emhlabeni kwentombi yakhe uReeva," kusho iVuma Reputation Management esitatimendeni.
Inkampani ibe isicela abezindaba ukuba bahloniphe ilungelo likaPistorius lokwenza izinto esithe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umfundisi kwelokudlwengula ingane
2012-11-22 10:07
Johannesburg - Umfundisi waseSoweto uzovela ngaphambi kweNkantolo yeMantshi yaseProtea ngoLwesihlanu mayelana nezinsolo zokudlwengula kanye nokubukubeza izingane ezincane.
Umbiko wephephandaba iSowetan uthi umfundisi ubhekene namacala ahlanganisa elilodwa lokudlwengula kanye namabili okunukubeza ngokocansi izingane ezincane.
Umfundisi angeke lidalulwe igama lakhe kuze kuba uvela ngaphambi kwenkantolo.
Okhulumela amaphoyisa uWarrant Officer Kay Makhubela uthi umfundisi uneminyaka engu-62 ubudala, uthi wanukubeza izingane ezineminyaka ephakathi kwengu-12 no-15 ubudala, lokhu wakwenza izikhathi esiyizinyanga.
Intombazane eneminyaka engu-12 ubudala yadlwengulwa ezinye izingane ezimbili zanukubezwa ngokocansi.
"Umfundisi unespaza emzini wakhe, ubebamba izingane uma zizothenga," kusho uMakhubela.
Kuthiwa lona wayedlwengula ingane bese eyinika imali kuze ingeke itshele abazali, intombazane yagcina ishilo kubo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Izakhamizi Zithi Imbono Yazo Ingaguqulwa kuConsitution
Idale leZANU PF Politburo likhangelelwe ukuhlangana ngoLwesithathu licubungula udaba lokulotshwa kutsha kwesisekelo sombuso kanye lokhetho
COPAC
Sithandekile Mhlanga
22.01.2013 18:53
WASHINGTON—
Ikhomithi eyakhethwa ukuthi iqedise ukuloba ugwalo olukhangelelwe ukuba yisisekelo sombuso esitsha ithi iqhubeke ngomsebenzi wokubhala okusaseleyo kulolugwalo ngolweSibili, isebenza ndawonye lama drafters.
Abazi ngokwenzakale kulumhlangano batshele iStudio 7 ukuthi isibanga sohlelo lolu sikhangelelwe ukugqitshwa ekupheleni kwayonale iviki, ugwalo lolu beseluqhutshelwa i Select Committee, andubana luyehluzwa ephalamende.
Ngakwelinye icele, isikhulumi sebandla le ZANU PF uMnu. Rugare Gumbo uthi idale elimqoka lebandla lakhe elePolitburo lizahlangana ngolweSithathu licubungula okuphathelane lohlelo lokulotshwa kutsha kwesisekelo sombuso kanye lokhetho oluzayo.
UMnu. Roderick Fayayo isiphathamandla senhlanganiso ye Bulawayo Progressive Residents Association utshele uSithandekile Mhlanga weStudio 7 ukuthi izakhamizi zifisa ukuthi imbono yazo ingaguqulwa kugwalo lwesisekelo sombuso njalo lokhetho lube ngolukhululekileyo.
Ingxoxo LoMnu. Roderick Fayayo


text:
UZuma akamise esikhundleni uMaharaj - DA
2013-02-01 16:32
Johannesburg - UMengameli uJacob Zuma kumele amise esikhudleni umkhulumeli wakhe uMac Maharaj, kusho iDemocratic Alliance, ngemuva kokuqubuka kwezinsolo ezithi yena nonkosikazi wakhe bahlomula kwithenda yamalayisense okushayela.
"IPhalamende angeke lilokhu liqhubeka lisebenzisana nomuntu ekunezinto ezingaqondile ngaye nosolisayo," kusho umkhulumeli we-DA uMmusi Maimane.
UMaimane uthi uzobhalela uZuma, amcele amise u Maharaj, wathi uzocela noMvikeli woMphakathi uThuli Madonsela ukuthi amphenye.
Izinsolo ngoMaharaj, zikhishwe yiphephandaba iMail & Guardian.
"Ukukhuluma kukaskwiza kaMaharaj kubeka obala ukuthi ikhona ngempela into eshiyo yilezi zinsolo. Konke lokhu kukhomba ukuthi abakwaMaharaj bahlomula enkampanini yezikhali iThales, eyagwazelwa nangusomabhizinisi uSchabir Shaik," kuqhuba uMaimane.
Iphephandaba libike lathi udadewabo kankosikazi kaMaharaj uShirene Carim, ulitshele ukuthi laba babebebeke izimali ebhange laseSwitzerland, okuyizimali ezazihlonyulwa emkhonyovini ophathelene nezincwadi zokushayela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
AMatsatsantsa azozimisela eDRC
2013-02-15 12:02
Johannesburg - Yize ishaywe yi-Orlando Pirates muva nje, iSuperSport United ifulathele leli njengoba iyobhekana neCS Don Bosco koweCAF Confederation Cup, igcwele ukuzethemba.
I-United ishaywe ngo 1-0 e-Orlando Stadium eSoweto phakathi naleli sonto kodwa iqembu lithi selikudlulisele lokho njengoba lizimisele ngokuthi izwe liziqhenye ngayo uma isidlala eDR Congo ngeSonto.
Ekhuluma neKickOff.com ese-OR Tambo Airport eGoli, umdlali uThabo September uthe bawulungele lo mdlalo weCAF, yize noma bengazi lutho olutheni ngeDon
Bosco.
“Sesiwudlulisile umdlalo wethu nePirates,” kusho uSeptember. “Sekuyinto edlulile kodwa into enhle ngalowa mdlalo ukuthi sibonile la kumele silungise khona ukuze siphumelele eDR Congo.
“Kunomuzwa omnandi ekhempini kanti asikuboni okungasidikibalisa okwamanje."
ISuperSport kulindeleke ukuba ibuyele kuleli ngoMsombuluko ukuzilungisela umdlalo wayo naMaZulu eThekwini ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-IPID iphenya ngesihluku samaphoyisa
2012-09-14 13:11
Johannesburg - Ukuphathwa ngesandla sensimbi nokubulawa kowesilisa wasePitoli, nokusolakala ukuthi kwenziwa ngamaphoyisa kuyaphenywa, kusho i-Independent Police Investigative Directorate ngoLwesihlanu.
ULebogang Legodi, 28, kusolakala ukuthi wabulawa ngo-20:00 ngoLwesithathu esiteshini samaphoyisa esiseChamdor, eWest Rand, kusho okhulumela i-IPID uMoses Dlamini.
"Kusolakala ukuthi umufi wathathwa kubo eGarankuwa ngamalungu eSAPS ngoLwesithathu ntambama," esho.
Kuthiwa ngemuva kokushaywa lokho, uLegodi wayiswa eLeratong Hospital ngemoto okungeyona eyamaphoyisa, kodwa wangathathwa ngoba vele wayeseshonile.
UDlamini uthe, "Kuthiwa amaphoyisa ayefuna kuhlolwe isidumbu ngaphambi kokuthi umndeni wazi ngokufa kukaLegodi."
Akukaboshwa muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Isigodlo sabameli beMelika eZimbabwe sikhangelelwe ukuqhuba umhlangano wezifundo ngolweSine eHarare wengcwethi zabo makhalekhukhwini kanye lezebulenjini ku-Internet ezilakho ukuphuma lendlela eziphezulu zokuphandela uzulu imisebenzi kusetshenziswa omakhalekhukhwini le Internet.
Unkosikazi Sharon Hudson-Dean obona ngezokudlelana lozulu esigodlweni lesi, uthi umhlangano lo uzabe ulungiselela umncintiswano omkhulu walonyaka we Apps4Africa Business Challenge ongenwe ngabantu abangamakhulu amathathu– 300 nyakenye.
Unkosikazi Hudson-Dean uthi umncintiswano lo ukhangelelwe ukuba ungaphathisa ingcwethi lezi ukuze ziphume lenhlelo lamaqhinga aphakeme okudingela labasakhulayo abahluphekayo imisebenzi.
Unkosikazi Marieme Jamme umqondisi we Spoton Global Solutions ozabe ephethe umhlangano wangoLwesine, uthi umcintiswano we Apps4Africa, owaqaliswa ngomnyaka ka 2009 ezwekazi le Africa, uzaphumelela lonyaka.
Umnu. Thando Sibanda obona ngezabasakhulayo esigodlweni sabeMelika uthe umcintiswano lo ucatshangelwa ukuthi unganceda kakhulu abasakhulayo abafuna ukuvula amabhizimusi.
Ingxoxo Esiyenze LoMnu. Thando Sibanda


text:
Washiya ezempilo wangena emabhizinisiniComment on this story
LUNGI LANGA
MANINGI amathuba avuleleke kwabesifazane bakuleli inkinga ukuthi iningi labo alikho ezindaweni ezibavumela ukuthi bawathole lamathuba.
Uzimisele ngokushintsha okuningi ngokuletha amathuba kwabesimame abasemakhaya uNkk Vuyelwa Xaba (39) weSA Women Entrepreneur's Network (Sawen).
“Abesimame basemakhaya abanazo izindlela ezilula zokuxhumana ezifana ne-email ne-internet okwenza kube nzima ukuthi bemukele amathuba avulelwe bona,” kusho uNkk Xaba.
UNkk Xaba onebhizinisi lokuhlela imicimbi, i-Instylelifestyle Events, uthe okudingeka manje wukuthi abesifazane babe nesibindi bangavumeli izimo zibavimbele ekutheni bafinyelele lapho befika khona.
Ukusho ngeqholo njengoba naye engavumelanga izimo ukuthi zimvimbele ngesikhathi eqala inkampani yakhe eminyakeni emihlanu edlule.
Emuva kweminyaka eyisishiyagalombili esebenza emkhakheni wezempilo ukhethe ukuqala ibhizinisi lakhe lokuhlela imicimbi.
“Ngasengikhathele ukubeka umndeni wami emuva kwakho konke. Ngangisebenza izikhathi ezicindezelayo, okwakudala ukuthi ngingakwazi ukuhlala nezingane zami,” kusho uNkk Xaba.
Amahora angu-12 okusebenza ayenza kube nzima ukubona izingane zakhe ezisencane ezimbili. Yize ukuzisebenza kuletha ingcindezi ngokwakho, uthi kungcongo kakhulu kunomsebenzi ayewenza ngoba manje uyakwazi ukuzihlelela isikhathi sokuhlala nomndeni wakhe.
Akubanga lula ukuqala ibhizinisi lakhe njengoba ibhizinisi nebhizinisi linezinselelo zalo uma uliqala.
Nakuyena kwaba yinkinga esaliqala kepha ngokuqhubeka kwesikhathi zonke izinto zibe sezihamba kahle. Kuyimanje waziwa njengomunye wosomabhizinisi besifazane abenza kahle emkhakheni wakhe.
Konke lokhu kuqale ngokuthi asize abangani bakhe uma benemicimbi noma benemishado. Esasebenza ubevame ukucelwa ngabangani bakhe ukuthi abahlelele imishado yabo nemicimbi eyehlukahlukene.
“Njalo bebevame ukungitshela ukuthi kumele ngisale sengikwenza kube yibhizinisi lokhu ngoba bebona indlela engizinikela ngayo uma ngibahlelela imicimbi,” usho kanje.
Eminyakeni edlule ubenza imicinjana emincane, manje usenza imicimbi emikhulu lapho kusuke kuhlangene khona osomabhizinisi nezikhulu ezivela ezinhlakeni ezahlukene zikahulumeni. Kepha uthi akagcinile la, usaphokophele kokungaphezu kwalokhu.
Akaboni esewuphethile umsebenzi wakhe uma engakakwazi ukusiza abesifazane abavela emiphakathini ehlwempu neyasemakhaya efuna ukungena kwezamabhizinisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe 6 eKenya
2013-02-05 07:29
Nairobi - Kubulawe abantu abayisithupha, okubandakanya namaphoyisa ayisithupha, ngesikhathi bedutshulwa begasela njengoba bebethungatha izinkomo ezebiwe eKenya.
“Amaphoyisa amathathu abulawe ngesikhathi ezama ukuthatha izinkomo ezebiwe. Kuphinde kwabulawa nezakhamuzi ezintathu zendawo," kusho iNhloko yamaphoyisa kule ndawo u-Omondi Musewe.
Lesi sigameko senzeke ngeSonto ebusuku eNg'aratuko, eBaringo nalapho amaphoyisa abalelwa ko-30 ezame ukubopha labo abeba imfuyo.
- Landela
IzindabaNews24 kuTwitter
- SAPA


text:
Iyaqhubeka nokutheleka eyenduduzo ngoGerwel
2012-11-28 12:04
Johannesburg - Ilokhu iqhubeke njalo nokungena imiyalezo yenduduzo emndenini kaSolwazi Jakes Gerwel, kulandela ukudlula kwakhe emhlabeni eneminyaka engu-66 ubudala ngoLwesithathu ekuseni.
"Udlale indima ebalulekile ekwakheni umlando wezwe ngokusebenzisana kwakhe neBlack Consciousness
Movement, neyayiholwa nguSteve Biko," kusho lowo oyibamba lesikhulu ngaphansi kweGovernment Communication and
Information System, uVusi Mona.
"USolwazi Gerwel uzokhumbuleka kakhulu kuhulumeni, kwezemfundo kanjalo nasezweni lonkana," esho.
UGerwel, 66, ushonele eKuils River Hospital, eWestern Cape, ngoLwesithathu ekuseni.
INelson Mandela Centre of Memory, uGerwel abenguSihlalo wayo, idlulise amazwi enduduzo.
"Sizomkhumbula kakhulu ngenxa yokuthi uNelson Mandela wasebenza naye isikhathi eside," kusho lesi sikhungo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ingqungquthela ibuyise isithunzi se-ANC - Mkhize
2012-12-21 12:22
Bloemfontein - Ingqungqthela ye-ANC ebibanjelwe eMangaung ibuyise isithombe esiyiso seqembu, kusho uMgcinamafa omusha weqembu uZweli Mkhize ngemuva kwenkomfa ngoLwesihlanu.
"Sinethemba eliqinile. Siphinde sibe nentsha ephuma ezindaweni ezihlukene … iqembu lingakwazi ukumelana nezinselelo elibhekana nazo," kusho uMkhize.
Ubekhuluma esidkweni sasekuseni esihlelwe yiphephandaba iThe New Age.
Umsebenzi wakhe ukuhlangana nabahambisana ne-ANC nokuthi akhankasele amanye amalungu eqembu, usho kanje.
USihlalo kazwelonke, uBaleka Mbete, uthe iqembu selilulungele ushintsho lwesibili.
"Sifunde okuningi, sawenza namaphutha, kodwa manje sesihlome ngokwanele ukubeka iNingizimu Afrika phambili."
Ubuholi kanye nemigomo ekhona iwulungele umsebenzi, ephetha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzophonsa inselelo kuZuma uMotlantheComment on this story
INTATHELI YESOLEZWE
ISINQUMO sePhini likaMengameli, uMnuz Kgalema Motlanthe, sokungenela ukhetho lobumengameli ku-ANC libangisana noMengameli Jacob Zuma sizobe seyeme ekutheni ulandela imigomo hhayi ngoba ehlose ukunqoba ukhetho.
Izolo ebusuku, ngokombiko weSapa imisakazo emithathu, iSafm, Jacaranda News ne-Eye Witness News ikuqinisekisile ukuthi uMotlanthe uzomphonsela uZuma inselelo.
Nemithombo engaphakathi ku-ANC izolo ithe uMotlanthe uvumile ukungenela ukhetho futhi useyazisile ikhomishini yokhetho kwi-ANC.
Abekhomishini kuthiwa bacacisile ukuthi akufanele akhulume esidlangaleni ngalokhu kuze kube yilapho bememezela bona abazongenela izikhundla ngoba lokho yilungelo labo. Ikhomishini kubhekwe ukuthi ikuveze lokhu esithangamini sabezindaba namuhla.
Umgcinimafa we-ANC, uMnuz Mathews Phosa, ukuqinisekisile izolo ukuthi uzongenela noma yikanjani ukuqokelwa isikhundla sePhini likaMengameli azosibanga noMnuz Cyril Ramaphosa ophakanyiswe yilabo abeseka uZuma.
NoNgqongqoshe wezeMidlalo, uMnuz Fikile Mbalula, uthe uyasemukela isiphakamiso sokungenela isikhundla sikaNobhala we-ANC esiphethwe nguMnuz Gwede Mantashe.
Yize labo abakhankasela uMotlanthe bezishaya isifuba ngokuthi bazonqoba kodwa izibalo zikhombisa ukuphikisana nabo.
Usolwazi Steven Friedman, ongumqo-ndisi eCentre for the Study of Democracy, uthe uMotlanthe usekwenze kwacaca akufunayo.
Uthe uMotlanthe usethathe isinqumo sokuthi asikho isidingo sokuthi angaze abanjwe ngobhongwane ngenxa nje yesikhundla sokuba yiPhini likaMengameli.
UFriedman ubona ukuthi uMotlanthe uncamele khona ukuthi angenele esobumengameli isikhundla. Lokhu ukwenza ngoba ekholelwa ukuthi uma ngabe umholi sekuphakanyiswe igama lakhe ukuthi angenele isikhundla kumele akuhloniphe lokho asingenele.
Uthe kuyacaca ukuthi uMotlanthe usezidelile ukuthi angabi naso isikhundla kubaholi abayisithupha abaphezulu kwi-ANC eminyakeni emihlanu ezayo ngethemba lokuthi ngengqungquthela elandelayo uyobuya khona njengokugiya.
Okunye okuhlale obala ukuthi imizamo yokufinyelela esivumelwaneni ngendaba yobuholi kule ngqungquthela phakathi kwethimba elikhankasela uZuma noMotlanthe ifadalele.
UFrieman uthe uma uMotlanthe ebevumile ukuthi aqhubeke elinye ihlandla eyiPhini likaZuma lokho bekuyosho ukuthi ngeke akwazi ukwenza ngokuthanda kwakhe.
Uma kwenzeka uMotlanthe lumshaya ukhetho kwesobume-ngameli kungenzeka angenele isikhundla sePhini likaMengameli kwazise sikhona isifundazwe esiphakamise igama lakhe okuyi-Northern Cape lapho ayobe esencintisana khona noRamaphosa.
Nakho lokhu kubonakala kungeke kumsize ngoba ziningi izifundazwe eziphakamise igama likaRamaphosa kwesePhini likaMengameli okungaba wumqansa ukuthi aziguqule umqondo.
Abeseka uMotlanthe bathi kuzophenduka amatafula eMangaung akuzofana nezingqungquthela zezifundazwe ezikhombise ukuvuna uZuma.
UZuma wesekwa yizifundazwe eziyisithupha ngaphandle kweLimpopo, Western Cape naseGauteng. Kanjalo ne-ANC Youth League ifuna uMotlanthe ahole uKhongolose emva kwale ngqungquthela.
USihlalo we-ANC eGauteng uMnuz Paul Mashatile, ogcwele ukuzethemba, uthe bonke abantu ababaphakamisile bazolungenela ukhetho eMangaung.
“Asikhathazekile ngokuthi zibukeka kanjani izinombolo njengamanje kodwa sisebenza phezu kwesisekelo sokuthi bazolungenela ukhetho,” kusho uMashatile.
EGauteng uMotlanthe uthole ukwesekwa ngamavoti angu-238 kunoZuma obe nangu-173. Lesi sifundazwe sifuna uMotlanthe abe nguMengameli, iPhini lakhe kube nguMnuz Tokyo Sexwale kuthi uNobhala-jikelele kube nguMantashe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lokhu Kulokudonselana Kuhlelo LweConstitution
Ibandla le ZANU PF lithi kulezigaba ezingamatshumi amathathu okufanele zilungiswe.
Sithandekile Mhlanga
20.12.2012 18:49
WASHINGTON—
Ukudonselana okuphathelane lokulotshwa kwesisekelo sombuso esitsha kuqhubekela phambili njalo ibandla le ZANU PF lithi kulezigaba ezingamatshumi amathathu okufanele zilungiswe.
Ibandla leli linqume emhlanganweni wayo omkhulu elisanda kuwuqhuba ukuthi uMongameli Robert Mugabe kumele azise ilanga lokhetho oluzaqhutshwa kusetshenziswa isisekelo sombuso esidala nxa esitsha singaphelanga ukulotshwa kuyonale iKhisimusi.
UMnu. Paul Mangwana, ilunga le ZANU PF kukhomithi eqhuba loluhlelo uthi okusaseleyo kugoqela uzibuse wezabelo, okuphathelane lomhlabathi, okwezemithetho, kanye lamandla ka mongameli.
Umpathintambo obona ngokuqhutshwa kwaloluhlelo uMnu. Eric Matinenga ubikwa esithi ikhomithi le iyehluleka ukuhlangana njengemfanelo ngoba amalunga ayo ehlezi elembambeko ezithile.Kasacacanga ukuthi zingaki ingxaki ezisaseleyo ekuphutshiseni loluhlelo.
Ukuze sihlaziye loludaba, uSithandekile Mhlanga weStudio 7 uxoxe loMnu. George Mkhwananzi, ingcwethi ecubungula ezombusazwe, njalo eyisiphathamandla secele le MDC elikhokhelwa nguMnu. Morgan Tsvangirai, yena ogcizelela ukuthi uMugabe kasela mandla okuba nguntandokayiphikiswa kuhulumende womanyano.
Ingxoxo LoMnu. George Mkhwananzi


text:
BCC:Sizakholwa Ngokubona Uhlelo LweMtshabezi Seluphelile
UMnu. Sam Siphepha Nkomo uthi uhlelo lolu selugqitshiwe njalo kulutshwana okusafanele kufezwe andubana idolobo lakoBulawayo liwafinyelele lamanzi
Sithandekile Mhlanga
08.11.2012 18:41
WASHINGTON—
Ikhansili yedolobho lakoBulawayo ithi uhlelo lokudonsa amanzi edamu leMtshabezi lungehlisa kakhulu udubo lokuswelakala kwamanzi kulelidolobho lungaphumelela ngokupheleleyo.
Umphathintambo obona ngenhlelo zamanzi uMnu. Sam Siphepha Nkomo uthi uhlelo lolu selugqitshiwe njalo kulutshwana okufanele kulotshelwane phansi labomanjinela be South Africa andubana idolobho lakoBulawayo liwafinyelele lawa manzi.
UMnu. Amen Mpofu, umsekeli ka mayor walelidolobho utshele uSithandekile Mhlanga weStudio 7 ukuthi ikhansili izibonele ngawayo ukuthi uhlelo lolu selusemaphethelweni kodwa izasuthiseka nxa amanzi esephuma empompini ukuthi uhlupho solunganeno.
Ingxoxo LoMnu. Amen Mpofu


text:
Bavuke umbhejazane abebedilizelwa imijondoloComment on this story
NQOBIZIZWE ZWANE
BAPHUME ngesamagundane abasebenzi bakaMasipala weTheku esigangeni esibizwa ngeMadlala Village, eLamontville, izolo ngesikhathi abantu abangene ngo dli kule ndawo bevuka umbhejazane besho ukubadla luhlaza ngesikhathi bezodiliza eminye imijondolo eyakhiwe ngoseyili ngokungemthetho.
“Vimba ngalapho, bayabaleka manje uma siza kubo. Iqiniso wukuthi sifuna ukubakhahlela nathi manje, baqala nini ukucekela phansi izimpahla zethu. Sikhathele manje, sibalindile, uma befika kuyofa ofayo ngoba nathi siyalwa manje,” kusho umholi wakule ndawo uMnuz Richard Madlala.
“Selokhu saziveza ukuthi singamalungu e-NFP sithwele kanzima kule ndawo sihlezi sidilizelwa. Into esihlushelwa yona kakhulu wukuthi sijoyine i-NFP sisuka ku-ANC, yileso isono sethu,” kusho uMadlala.
Uthe nakuba bayaphila kungenxa yokusizwa yi-NFP ngezinto zokwakha ezifana namapulangwe nemali yokuthenga okuya ngasethunjini.
IPhini likaSihlalo we-NFP eThekwini, uMnuz Thami Khoza lithe: “Akukho impela emthethweni ukuhlala kwabo kuleya ndawo kodwa ayikho indawo kamasipala eyake yathathwa kahle, kuyaliwa. Ngesikhathi kuphuma izindlu zomxhaso eLamontville laba bantu abazitholanga kunalokho zatholwa abantu okungebona nabakuleli lokishi ngendlela engaqondakali. Uma bekhishwa laba bantu kuthiwa abashonephi ngoba abanazo izindawo zokuhlala. Uma bephuma lapha kufanele bathole izindlu ngale kwalokho abahlale phansi sizobona ukuthi sibalekelela kanjani,” kusho uKhoza.
Eqhubeka uKhoza uthe akangabazi ukuthi lokhu okuqhubekayo kunepolitiki phakathi. UNkk Nolubabalo Mthembu oyikhansela le-ANC kule ndawo ushaye phansi ngonyawo ethi lokhu okwenziwa yi-NFP kuyipolitiki eshibhile.
“Abantu abafuna izindlu kufanele balandele imigudu efanele njengabanye bangenzi okubheke eceleni. Uma sivuma ukuthi kube nemijondolo kuleli hlathi kuchaza ukuthi asizimisele ngokuqeda imijondolo okushayisanayo nomgomo wombutho wokufuna ukuyiqeda nya imijondolo eThekwini,” kusho uNkk Mthembu.
Okhulumela umasipala, uMnuz Thabo Mofokeng uthe bazoqinisa ezoku-phepha kubasebenzi emuva kokuhujwa kwabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Linyukile inani labashone ezimvuleni eKZN
2012-12-12 10:04
Durban - Bangu-10 okungenani abantu abashonile kwathi abanye balimala ngesikhathi kuhlasele imvula edale umonakalo omkhulu KwaZulu-Natal, kwacekeleka phansi nemizi, kubika iThe Mercury.
UNgqongqoshe wezokuBusa ngokuBambisana neziNdaba zoMdabu uNomusa Dube ngoLwesibili uqinisekise ukushona kwabantu ababili emijondolo yaseMegavillage, eMlazi, abayisithupha eChatsworth, oyedwa KwaDabeka nomunye eMzinto, ogwini oluseningizimu nesifundazwe.
Kodwa-ke, uDube uthe uMnyango uphinde wathola eminye imibiko ngokufa kwabantu, nokungakaqinisekiswa.
Kulesi sibalo kubalwa nezingane ezintathu zaseDassenhoek, ngaseMariannhill, ezishone ngesikhathi zidilikelwa yindlu zilele.
Kuthiwa izulu kulindeleke ukuba liphenye ngempelasonto.
Abantu bayacelwa ukuba baqaphele ngaso sonke isikhathi, uma kunezindlela zokugwema ingozi benze njalo.
- Landela
IzindabaNews24 kuTwitter
- News24


text:
Impilo yomuntu omnyama ishibhile - Mathunjwa
2012-11-09 14:04
Rustenburg - Abaphathi bezimayini kuleli abanandaba nempilo yomuntu omnyama njengoba babengakwazi ukubulala abavukuzi baphinde baqashe abanye, kusho umengameli we-Association of Mineworkers and
Construction Union (Amcu) uJoseph Mathunjwa ngabavukuzi ababebhikisha eMarikana, eNorth West.
I-video eyathathwa ngamalungu eSA Police Service
(SAPS) ngo-Agasti 16, ngaphambi kokubulawa kwabavukuzi abangu-34, itshengisiwe ngaphambi kwekhomishana yophenyo eRustenburg Civic Centre ngoLwesihlanu.
"Abaqashi bafuna ukwenza sengathi abavukuzi yibona abanodlame yikhona bezoqhubeka nokucindezela isizwe esimnyama. Impilo yomuntu omnyama ishibhile eNingizimu Afrika," esho.
Kule video, uMathunjwa ukhale ngengcindezelo yabaphathi bezimayini.
Uphinde wakhala ngokuthi amalungu akhe abebulawa amaphoyisa nezimbangi zabo iNational Union of Mineworkers (NUM).
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UJele uzoqala umdlalo neChippa
2012-12-05 12:03
Johannesburg - Umdlali wasemuva we-Orlando Pirates uHappy Jele, uzobonakala umdlalo uqala, phakathi kwezakhe neChippa United, ngemuva kwesikhathi esingunyaka engadlali.
Umdlalo uzobanjelwa e-Athlone Stadium, eKapa, ngo-19:30.
UMagents wagcina ukubonakala enkundleni eqala umdlalo ngomhlaka-19 Novemba 2011, ngaphambi kokuthi alimale.
Abezindaba zeKickOff.com baqinisekise ukuthi lo mdlali oneminyaka engu-25 ubudala, usayine inkontileka entsha yeminyaka emithathu neBhakabhaka.
Umqeqeshi uRoger De
Sa uzoshintsha umdlalo wakhe ngokuqalisa uJele, njengoba kumiswe uSiyabonga Sangweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
I-BUSA ifuna kukhishwe isibonelelo sabangasebenzi
2012-05-22 16:27
Johannesburg - Inhlangano iBusiness Unity SA (Busa), isicele uhulumeni ukuthi aqhubeke nezinhlelo zesibonelelo sabantu abasha abangasebenzi.
"Imali yakhishwa ngumgcinimafa eminyakeni emibili edlule kuze kuzobonelelwa ngayo abantu abasha abangasebenzi," kusho isitatimende seBusa.
Uhlelo lwesibonelelo sabantu abasha abangasebenzi kuthiwa luzovula amathuba amaningi emisebenzi eyitoho
Ilinganiselwa ku-400 000 imisebenzi engase idaleke, kusho iBusa.
IBusa ithi amabhizinisi asathuthuka azokwazi ukuba yingxenye enkulu yaloluhlelo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
ICosatu ayigobi phondo nge-etolling
2012-12-05 14:01
Johannesburg - ICosatu izobhikisha ngezimoto emigwaqeni emikhulu ngoLwesine njengoba ibhikishela ukungahambisani nohlelo lwe-etolling eGauteng, isho kanje ngoLwesithathu.
"Ngeke simashe ngezinyawo kulokhu; sizosebenzisa izimoto,” kusho uSihlalo womfelandawonye wezinyunyana eGauteng uPhutas Tseki ekhuluma nezintatheli eGoli.
"Sizobe siyishaya kancane.”
UTseki uthe kuzobe kungesona isiteleka kanti nabasebenzi bazobe besemisebenzini ngoLwesine.
Kulindeleke ukuba kube abaholi beCosatu, nama-shop stewards aqashwe ngokugcwele, kanye nabaholi bamadlelandawonye eCosatu okulindeleke ukuba babeyingxenye yalokhu.
"Sizobhikisha amahora okungenani ayisikhombisa,” kusho uTseki.
Kuzoba nemibhikisho ezindaweni ezimbili – owodwa eKurhuleni nomunye eGoli.
Abashayeli bezimoto bazohlangana ngo-06:00 ekhoneni likaBlack Reef noMasakane Road eKurhuleni kanti eGoli bazohlangana kuJorissen Street.
Le mibhikisho emibili izoba kweminye yemigwaqo eemikhulu eGoli – u-N1, M2, M1, N3, N12, R24, kanye no-N21.
uTseki uthe kulindeleke izimoto ezingu-100 emgwaqeni ngamunye.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uya enkantolo owabe eyiphoyisa
2012-11-22 07:40
Johannesburg - Kulindeleke ivele ngaphambi kweNkantolo yesiFunda eMiddelburg, indoda eyabe eyiphoyisa esolwa ecaleni elithinta ukuzingelwa nokushushumbiswa kobhejane.
UJoseph Nyalunga ubhekene namacala ahlanganisa ukuzingelwa kobhejane ngokungethetho, ukutholakala nezimpondo zobhejane kanye nokusebenzisa budedengu imali, kusho iHhovisi loMshushisi womphakathi, ePitoli.
Okhulumela iHhovisi loMshushisi uMedupe Simasiku uthi uNyalunga waboshwa ngesikhathi amaphoyisa eqhuba uphenyo ngoDisemba ngonyaka owedlule.
Wabanjwa nezimpondo zobhejane ezine, ezihlanganisa ezimbili ezinkulu nezimbili ezincane, kukholakala ukuthi izimpondo ngezobhejane ababulawa esiqiwini iKruger National Park.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izakhamizi Zemadolobheni Zithi Zifuna U2013 Abengcono
Abaxoxe leStudio bathi kuyadanisa ukuthi inkampani ye ZESA yethule umbiko kumaphephandaba otshengisa ukuthi izakhweza imbadalo kagetsi
Bulawayo
Sithandekile Mhlanga
02.01.2013 19:12
WASHINGTON—
Izakhamizi zemadolobheni amakhulu elizweni zithi zikhangelele ukuthi inhlelo zamanzi, amagetsi, ukubuthwa kwezibi, lokunye ziqhutshwe ngcono kuwonalo umnyaka kulalokho okwenzakala ngomnyaka esisanda kuwugqiba.
Abaxoxe leStudio bathi kuyadanisa ukuthi inkampani ye ZESA yethule umbiko kumaphephandaba otshengisa ukuthi izakhweza imbadalo kagetsi okuzabathwalisa amagabha avuzayo.
Isiphathamandla senhlanganiso ye Bulawayo Progressive Residents Association, uMnu. Ambrose Sibindi utshele uSithandekile Mhlanga weStudio 7 ukuthi izakhamizi zalelidolobho zikhangelele ukuthi uhlelo lweDevolution luphumelele kusisekelo sombuso esitsha.
Ingxoxo LoMnu. Ambrose Sibindi


text:
I-SAHRC ikhala ngokuhlukunyezwa kwabantu abadala
2013-01-08 15:02
Johannesburg - AbakwaSA Human Rights Commission (SAHRC), sebekhulume bagxeka kambi izehlakalo zokuhlukunyezwa kwabantu abadala.
Uhulumeni kumele aqinisekise ukuthi uthatha izinyathelo ezinqala, aqinisekise ukuphepha kwabantu asebekhulile, kusho okhulumela abakwaSAHRC, u-Isaac Mangena, ngoLwesibili.
"Abantu asebekhulile baseNingiimu Afrika, kumele bavikelwe wumthetho. Kumele bakuthokozele ukuba yizaguga zakuleli, baphinde baphile bevikelwe yimithetho engaphansi kwesigaba i-Older Persons Act, kuMthethosisekelo," echaza.
"Kuncane okuyizinkomba zokuthi abantu abadala bavikelekile futhi bathokozile. Ukuhlukunyezwa kwabo kukhomba ubuthakathaka ababhekene nabo, phezu kokuthi kunomthetho ekumele ubavikele.”
Abakwa-SAHRC bathi isehlakalo sakamuva sokuhlukunyezwa kwabantu abadala, yileso sokuhlukunyezwa kukagogo wasePinetown, oneminyaka engu-84 ubudala.
Kuthiwa ugogo ushaywe wanaba, eshaywa yintsha ekade izombamba inkunzi emzini wakhe ngoKhisimusi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-FNB ayizange ixolise - Isikhulu
2013-02-07 10:02
Johannesburg - IFirst National Bank ayizange ixolise ngezikhangisi eziwuhide ezatshengiswa ku-internet emkhankasweni wayo, nezathola ukugxekwa kakhulu yi-ANC, kusho isikhulu sebhange ngoLwesine.
"Asizange sixolise ngesikhangisi," kusho uMichael Jordaan eloba engosini yeBusiness Day.
Amanye ama-video omkhankaso we"You Can Help"
abandakanya izingane zigqoke imifaniswano yesikole befunda abafisa ukukubona kwenzeka kuleli lizwe.
UJordaan uthe la ma-video kwakungahlosiwe ukuthi abe yingxenye yesikhangisi.
"Sasingaqondile ukuthi sigxambukele kwezombusazwe kanti futhi asinaso nesizathu sokuhlasela uhulumeni noma i-ANC," ebhala.
I-African
National Congress yazwakalisa ukushaqeka ngalo mkhankaso, kanti i-ANC Youth
League yathi lokhu kunezimpawu zokuvukela uMbuso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Awalungile athutha abafundi eGauteng - Umbiko
2012-07-05 14:10
Johannesburg - Okungenani angu-203 amabhasi athwala abafundi baseGauteng angekho sesimweni sokuba semgwaqeni, kusho uNgqongqoshe woMnyango wezeMfundo uBarbara
Creecy ngoLwesine.
Ekhuluma esikhungweni sokuhlola izimoto eRandburg, uCreecy uthe angu-700 amabhasi asetshenziselwa ukuthutha bafundi, uthe kumanje sekuhlolwe angu-485.
Amabhasi amaningi atholakale enenkinga yamabhuleki, amasondo okushayela kanjalo nezintambo ezingamile ngendlela.
"Uma usubhekisisa kahle sithutha abafundi abangu-50 000 ngosuku...lokho kunomthelela ekungabini sesimweni kwamabhasi," kusho uCreecy.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone umfana e-Uitenhage
2013-02-01 16:31
Johannesburg - Umfana oneminyaka engu-18 ubudala, udubuleke washona ngesikhathi enabangani bakhe begijima emgaqweni uMvila Street, e-Uitenhage.
Amaphoyisa ase-Eastern Cape akhiphe lo mbiko ngoLwesihlanu.
"Umfana udubuleke esifubeni ngabo-18:00, ngoLwesine, igama lakhe ngu Daluxolo Mbangi. Ushonele endaweni yesehlakalo," kusho okhulumela amaphoyisa uWarrant Officer Gerda Swart.
Akukho muntu oseboshiwe ngalesi sehlakalo, amaphoyisa asaphenya.
– Landela Izindaba News24 kuTwitter
(@IzindabaNews24).


text:
Ucela ukunikezwa ithuba uPhiyegaComment on this story
INTATHELI YESOLEZWE
AKUDINGEKI ukuthi umuntu ongumnikazi wendawo edayisa utshwala naye abe yisidakwa. Uphendule kanjena uKhomishana omusha wamaPhoyisa, uGeneral Mangwashi Phiyega izolo ngesikhathi ebuzwa ngamava akhe ebuphoyiseni.
“Angikaze ngibe yiphoyisa selokhu kwathi nhlo kodwa engithanda ukukusho nje wukuthi akudingeki uze ube yisidakwa ukuze ube neshibhi,” kushi uGeneral Phiyega esithangamini sabezindaba ePitoli.
Uqhube wathi: “Ngizofunda okuningi ... ngahluleleni emuva kwezinyanga ezingu-12 nisho-ke ukuthi ngabe ngiwumuntu okwaziyo yini ukufunda abambe ngokushesha noma qha.”
UGeneral Phiyega ukuvezile ukuthi akanawo amava omsebenzi othinta ezobuphoyisa wathi ngeke akufihle lokho kodwa wathi njengoba engena kulesi sikhundla uhlome ngolunye ulwazi oluningi lweminye imikhakha.
“Akekho umuntu ofika esehlome ephelele ngakho konke, kodwa sonke siba nokunye esikunika abanye nathi sifunde kubo sibuye sibacobelele ngolwazi nathi esinalo. Kuyasizwana. Ngikholwa wukuthi nami kukhona engizokwenzela umbutho,” kusho uGeneral Phiyega.
Ngesikhathi ebuzwa ukuthi ucabangani ngokushiwo yinyunyana yamaphoyisa ethe kuyichilo nendelelo emphakathini ukuthi kukhethwe nje umuntu ongazi lutho ngezobuphoyisa ukuba aphathe isikhundla sokuba nguMkhuzi wamaPhoyisa kuleli, uGeneral Phiyega uphendule wathi akakulungele ukuphawula ngalokho.
Kodwa wengeze ngokuthi: “Ngizimisele ukusebenzisana nanoma ngubani ozongamukela.”
UGeneral Phiyega uqokwe nguMengameli Jacob Zuma ngoLwesibili emuva kokumemezela izindaba zokuxoshwa kukaBheki Cele obenguKhomishana.
Izolo uCele uyale uPhiyega wathi kumele asebenzisane namaphoyisa atshalwa ngaphandle zonke izinsuku, angagxili nje kuphela kosigaxamabhande.
UGeneral Phiyega uthe uyazi ukuthi mkhulu umsebenzi abhekene nawo futhi kawulula. Uthe ukuze aphumelele uyakuqonda ukuthi kumele alalelisise.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe umshayeli obedle amankwebevu
2011-11-01 07:20
Indhrannie Pillay, The Witness
Durban - Ugcinwe esitokisini umshayeli weloli wabekwa icala lokushayela budedengu edle amanzi amponjwana emuva kokuhluleka ukulawula iloli washayisa izimoto ezimbili eZotsha.
ULieutenant Colonel Zandra Wiid uthe umshayeli waleli loli ubelibangise ngasePort Shepstone ngesikhathi kwehla le ngozi.
“Ube eseshayisa izimoto ezikomunye umzila," esho.
Abebekulezi ezinye izimoto bathole imihuzukwana.
- Landela IzindabaNews24 kuTwitter
- The Witness


text:
Samukelwe isigwebo sobehlukumeza izingane
2012-11-29 10:02
Durban - IChildline isamukele isigwebo esinikezwe lowo owayeyiphoyisa laseWestville, nolahlwe yicala lokutholakala nokusabalalisa izithombe zocansi ezibandakanya izingane, kubika iNewswatch.
U-Andre Botha uyalelwe ukuba abhadle ejele iminyaka engu-15.
Inkantolo yaseFree State imugwebe isigwebo seminyaka engu-45 sesihlangene ngemuva kokukhala ngaphansi emacaleni ayisikhombisa.
Ezinye zezigwebo zizohambisana.
Abaseshi bathola indathane yezithombe zocansi ezibandakanya izingane ezisencane ekhompyutheni kaBotha ngaphambi kokuthi aboshwe ngonyaka ofile.
Lesi sigwebo siza njengoba izwe ligubha umkhankaso we-16 Days of Activism for No Violence.
OweChildline, uLinda Naido, uthe bathemba ukuthi lesi sigwebo sizoba yisexwayiso kulabo abahlukumeza izingane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
2014-10-30 16:00
U-Itumeleng Khune, kukholakala ukuthi uzokwelula inkontileka yakhe neqembu laseNaturena kanti uma kungenjalo uzoya phesheya kwezilwandle kunokuba hhayi kuSundowns.
2014-10-30 13:53
Kushintshe umoya esikhumbuzweni senkonzo yomngcwabo eStandard Bank Arena, ngesikhathi kungena umngani kaSenzo Meyiwa uMthokozisi Twala.
2014-10-30 12:40
Umdlali weMamelodi Sundowns uKudakwashe Mahachi uthi ukholelwa ukuthi kuzoba lula ukusheshe ajwayele ukudlala kwiPSL ngenxa yokuthi abadlali basemuva kuleli ‘banojamu’.
2014-10-30 09:31
Isiqongqwane sasemuva seSuperSport United uThabo Moloi usethulele isigqoko umqeqeshi wakhe uGordon Igesund ngokuguqula izinto kuleli qembu.
2014-10-29 17:31
Ukumenyezelwa kweqembu leBafana Bafana obekulindeleke kube kuleli sonto sekuhlehliselwe isikhathi esingaziwa, kusho iSA Football Association.
2014-10-29 14:56
Usihlalo we-Orlando Pirates u-Irvin Khoza usezwakalise ukubathemba onozinti baleli qembu uBrighton Mhlongo noPhilani Zikalala kulandela ukudlula ngokuzuma kukaSenzo Meyiwa.
2014-10-29 12:34
Iziphathimandla ebholeni lakuleli zisazama ukudlulisa ukwthuka ngemuva kwezindaba zokudlula emhlabeni kukanozinti eqembe lesizwe uSenzo Meyiwa.
2014-10-29 09:33
Kubikwa ukuthi iKaizer Chiefs isimsayinile umgadli weChippa United uDavid Zulu oshisa izikhotha kulezi zinsuku.
2014-10-28 18:30
I-Premier Soccer League isikuqinisekisile ukuthi umdlalo womkhaya baseSoweto ophakathi kwe-Orlando Pirates neKaizer Chiefs uzohlehliselwa uDisemba.
2014-10-28 14:33
Sekuvele ukuthi ngeke ubekhona umdlalo waminyaka yonke webhola likanobhutshuzwayo obizwa ngeNelson Mandela Challenge.
2014-10-28 11:01
Kubikwa ukuthi abadlali be-Orlando Pirates banikezwe ikhefu eliyisipesheli kulandela ukudlula emhlabeni kukakaputeni wabo uSenzo Meyiwa, kusho umbiko.


text:
Izinguquko kwabane-HIVComment on this story
LUNGI LANGA
SEYIZOBA lula impilo kubantu abaphila negciwane lengculazi njengoba sebezokwazi ukuphuza iphilisi elilodwa nje vo ngosuku.
UNgqongqoshe wezeMpilo kuzwelonke, uDkt Aaron Motsoaledi (osesithombeni), uthe kusukela ngo-Ephreli ngonyaka ozayo amaphilisi okuthithibalisa lesi sifo asezoshintsha ezibhedlela zakuleli njengoba abantu sebezothola amaphilisi azobe ehlanganise amaphilisi amathathu kodwa okuzoba yiphilisi elilodwa. Ugqamise ukuthi nabesifazane abakhulelwe bazothola le mishanguzo eyiphilisi elilodwa.
“Kuzohlinzekwa ngamaphilisi amathathu enziwe yiphilisi elilodwa. Lokhu kuzokwenza ukuthi abantu baphuze iphilisi elilodwa ngosuku kunokuthi baphuze amaphilisi amathathu,” kusho uMotsoaledi.
Uthe lokhu kuzokwenza ukuthi kube lula kubantu ukuqhubeka nemishanguzo yabo. Kuzohlanganiswa amaphilisi amathathu asetshenziswa ekuthithibaliseni ingculazi okuyi-tenefovir, emtricitabine ne-efavirenz. Ithenda yokuhlinzeka ngaleli philisi inikwe izinkampani zemishanguzo ezintathu, i Aspen Pharmcare, Cipla Medro, neMylan pharmaceuticals.
Phezu kwalokhu uMotsoaledi uthe bakwazile ukwehlisa imali yale thenda ngo-R2.2 billion.
Uthe bekulindeleke ukuthi iNingizimu Afrika ikhokhe imali engu-R8.1 billion kule thenda yagcina iyehlise yafika ku-R5.9 billion eminyakeni emibili.
Lokhu sekushayelwe ihlombe yizinhlangano ezilwela amalungelo abantu abaphila negciwane lengculazi.
UNksz Lihle Dlamini we-Treatment Action Campaign uthe bakubona kuyindlela ezosiza abantu ukuthi bakwazi ukuqhubeka nemishanguzo yabo.
Uthe kuqala abantu bebeba senkingeni yokuphuza imishanguzo eminingi ngosuku olulodwa obekwenza ukuthi abanye bagcine bengayilandelanga kahle imigomo yokuthatha imishanguzo.
“Esikubongayo wukuthi uNgqongqoshe uxoxisene nazo zonke izinhlaka ngaphambi kokuthatha isinqumo sokukhipha ithenda yokuhlinzeka ngemishanguzo. Lokhu kwenze ukuthi izinto ebesikade sikhala ngazo njengakho ukuhlinzekwa kwephilisi elilodwa elizothathwa ngabantu abaphila negciwane lengculazi,” kusho uNksz Dlamini.
UDkt Gilles van Custem wenhlangano eqwashisa ngesifo sengculazi, iMédecins Sans Frontières/Doctors Without Borders (MSF), uthe bayazijabulela lezi zindaba njengoba sekuzokwenza kube lula kubantu abaphila negciwane ukuthi bathathe imishanguzo yabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abayi nganxanye ngeKapa - Umbono
2012-11-16 16:23
Cape Town - Idolobha laseKapa yilona dolobha elihamba phambili emhlabeni, kusho ucwaningo olwenziwe yiphephandaba laseBrithani iThe Telegraph.
Iphephandaba lithi leli dolobha lingelihamba phambili emhlabeni bese iNingizimu Afrika ilala isithathu emazweni omhlaba ehlanganisiwe.
Abafundi bayaphawula ngalokhu.
USandy B Msendiz uthe: Impela nami ngiyavuma, akuyekwe eyebala. Thina bantu abamnyama inkululeko siyibona kabi, sifuna nokwenza izinto eziphambene nomthetho bese sithi yinkululeko.
Ngike ngahambela eKapa nabantu abangazi lutho ngezombusazwe wakuleli kodwa bakuthokiozela ukuba seKapa, baningi nosaziwayo abanemizi eKapa.
Ngoba akukhethwanga kanjena ngenxa yezombusazwe, ngiyacabanag bonke abantu kumele bakujabulele ukukhethwa kweKapa.
UNtombikayise Njapha Mkhize uthe: Ngeke bo, kade ngiseKapa mina, baphuza kakhulu abantu bakuleli dolobha.
Ebusuku amasuphamakethe ayavala kodwa izindawo ezithengisa utshwala azivalwa, ngithanda kakhulu iTheku
UFuthi Nomkhosi Dlamini uthe: IKapa linobuhle bezintaba namagquma, abukho ubuhle obudlula lobu baseKapa.
UMa-gents Malambile uthe: Ngempela lihamba phambili iKapa, abantu abahlala kuleis sifundazwe bakhulu a okungenani izilimi eziyisithupha kwezingu-11 eziphasisiwe kuleli.
UNkanyiso Masoka uthe: Angikaze ngiye eKapa ngigcina ngokulibona kumabonakude, kodwa cha khona kuhle bo, ngathi ipheshey akolwandle!
ITheku lidlisa ngibumnandi, uma uqhathanisa ubuhle bendalo phakathi kweTheku neKapa, iKapa lihamba phambili.
UPortia William uthe: Ngemepela kuhle eKapa kodwa uma uphuma edolobheni uya ezindaweni ezihlala abantu uyaphoxeka. Bayaphuza abantu kuleli dolobha futhi ulwandle lwakhona luyabanda mina angiluthokozelanga neze.
Ngokwami iTheku lihamba phambili ngisho nangesimo sezulu.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Kuphambana imibono ngoMotlanthe - UMbono
2012-11-29 16:33
Cape Town - UNobhala Jikelele weCosatu uZwelinzima Vavi usexwayise wathi ukushiywa ngaphandle kukaSekela Mengameli uKgalema Motlanthe, ezikhundleni eziyisithupha eziphezulu, kungase kube nomphumela ongemuhle eqenjini i-African National Congress, ngisho ngemuva kweMangaung.
UVavi usho kanjena njengoba kubonakale kuphakanyiswa igama likaCyril Ramaphosa, esikhundleni ekuhleli kuso uMotlanthe.
Abafundi bayaphawula ngokusho kukaVavi.
Philani Shakes Mshengu Shabalala uthe: UVavi uyigwala lendoda, awumazi umi kuphi.
Uya ngala kuya khona uquqaba akasho yena nje ukuthi akamfuni uJacob Zuma ufuna uMotlanthe, engalokhu ezungeza, uyasaba kodwa uyakuthanda nokukhuluma.
Ukube uvele wazithulela nje ngoba awukho umehluko phakathi kweCosatu ne-ANC, bonke bazidlela imali, bangabangani.
UBhekisisa Erasmus Madlala uthe: Angisilo ilungu lika-ANC kodwa cha angisho nami ukuthi uMotlante ungumholi onobuchule ebudingayo inhlangano kanye nezwe.
Unomqondo ozimele futhi wuqonda kangcono uMthethosisekelo we-ANC kanye nowezwe ngokunjalo.
Hleze uma sizokhumbula kahle ngesikhathi sikaMengameli uThabo Mbeki uMotlante ewuNobhala ka-ANC, yayekukhahlela ukuthathela izinyathelo ngaphakathi enhlanganweni labo ababexoshwa kuhulumeni (ongqongqoshe abenze amaphutha) ebeka isizathu sokuthi abaphulanga uMthethosisekelo ka-ANC kepha baphule okahulumeni, inhlangano ayingeni.
Bangaki ababengaba nesibindi salokho okanye bamele iqiniso njengaye?
Lokho kukodwa kukhomba ubuholi obuhluzekile.
UMabura Cyprian Malunga uthe: UMotlanthe uthule kakhulu, lokho kwenza singathembi ukuthi ubuholi bakhe buyoliphumelelisa yini izwe.
UMamane Xulu uthe: Kwayena nje uVavi ungumqhathi, yena iminyaka mingaki ewuNobhala Jikelele weCosatu?
Akamdedeli ngani uBheki Ntshalintshali,ukuthi ukumbimbi akush ukuth akashaye umtheth asho ukuthi akuvoteolwe obani kuyekwe obani.
Zolo lokhu bebesho ukumkhipha wancengelwa, usebuyilekumfelandawonye usenomsila, akahambeli nemihlangano yombimbi kodwa uhlae eegxeka uZuma.
Akasiyeke ngoMontlante, yena siyamthanda nobuxoki bakhe kepha akaphumele obala, azake ukthi umu kuphi, uma engaphumeli obaka akathunyelwe eZimbambwe ayoba yinxusa.
UMusa Polo B Pholobs uthe: Asimdingi thina umuntu oyisimungulu njengoMotlante, kuyimanje uthule akasho noma uyalungenela ukhetho noma akangeni.
Manje uma ekhethwa afike azithulele, noma abuze umbuzo wokuthi "kambe ngangike ngasho yini ukuthi ngikhetheni" siyothini?
Ukhombisa ukungabi nantshisekelo naye, akangabi isichuse naye akaveze amava, hhay indaba yokusiswenkela nje kuphela.
U-Apostle Njabulo Mdu Hlophe uthe: UMotlantle uyisiziba esicwebile, noma kukhulumekani yena uthule nje.
Noma abanye befuna ukuba athathe esobengameli kodwa yena akaphumeli obala, anganikezwa esinye sezikhundla mhlaphe ayoba inxusa noma iseRussia noma kwelinye izwe.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UMorsi ucele umhlangano nabaphikisayo
2013-02-25 14:03
Cairo - UMengameli waseGibhithe uMohamed Morsi usecele ukuthi kube nomhlangano phakathi kwakhe nabeqembu eliphikisayo, kuze kuzodingidwa kabanzi ngokhetho oluzobanjwa kungekudala njengoba kubikwa ukuthi kuzokuba nombhikisho.
"Ngiyamema bonke abafowethu abasemaqenjini aphikisayo eGibhithe ukuthi beze sibonisane...kumele sihlale phansi sikhulume ngenhloso yokuqinisekisa ukuthi ukhetho luba ngolukhululekile nolungenazihibe," kusho umengameli ekhuluma esiteshini sikamabonakude i-al-Mehwar.
Kulindeleke ukuthi izwe liye okhethweni mhlaka-22 Ephreli, amaqembu aphikisayo asezwakalise ukungahambisani nalolu khetho, ekhala ngokungabi khona kozinzo ezweni.
UMohamed ElBaradei ongumholi weqembu eiphikisayo iNational Salvation Front (NSF), umemezele ukuthi ukumele kube nombhikisho.
"Kumele kube nombhikisho kulwiswanwe nohulumeni ongaqhubi ngentando yabantu," kusho umbhalo ka-ElBaradei kuTwitter.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Kuzophekwa uMalema ngemibuzoComment on this story
CELANI SIKHAKHANE
OWAYENGUMENGAMELI we-ANCYL uMnuz Julius Malema kulindeleke ukuthi ahlangane nezakhamizi zaKwaZulu-Natal nalapho kuzobe kubhungwa khona ngodaba lobuholi ngaphansi kwenkundla ehlelwe yisikhungo sokucobelelana ngolwazi iXubera Institute.
UMnuz Xolani Dube weXubera Institute okuyiyo ememe uMalema uthe inhloso yabo wukuthi abantu bathole ukucaciseleka kulo mholi ngokuthi kanti ngumuntu onjani okufanele aphathe leli zwe.
“Inkinga ekhona ngoMalema ngukuthi zolo lokhu ubegqugquzela abantu ukuthi baseke uMnuz Jacob Zuma ekutheni abe nguMengameli wakuleli, ubephinde afunge agomele ukuthi uyokufa nokufa ngoZuma noma abulale kodwa manje usejikile usethi uyazisola useyamgxeka usembiza ngazo zonke izinto ezimehlisa isithunzi. Yingakho sithathe isinqumo sokuthi simbize azochazela abantu ukuthi hlobo luni lomholi oludingekayo njengoba abantu sebedidekile ngaye ngenxa yokujikela kwakhe abaholi,” kusho uDube.
Uthe kuzokhumbuleka ukuthi noMnuz Thabo Mbeki wayefana neqaqa kuMalema ngesikhathi kuyiwa ePolokwane kodwa manje usembona njengomuntu obalulekile noqotho ebuholini bakuleli yize ayemhlambalaza emthuka.
UDube uthe le nkundla yokucobelelana izoba seGateway, eThekwini, esakhiweni esibizwa ngeLiberty lapho abantu bezokwazi ukubhekana ngqo noMalema bamphonse imibuzo.
Uthe lokhu kuzokwenzeka ekupheleni kwale nyanga ngoJulayi 31.
Lesi sikhungo sivamisile ukumema abantu abahlonishwayo kwezombusazwe nabahlaziyi ukuthi bazocobelelana ngolwazi nezakhamizi ikakhulukazi ezindabeni ezisuke zithinta ngqo umphakathi ezenzeka manje.
UDube uthe bakholwa wukuthi abantu sebeyadinga ukwazi ukuthi uMalema uyinhloboni yomuntu njengoba eguquka zonke izinsuku ngezinkulumo zakhe.
UMalema uxoshwe kuKhongolose ekuqaleni kwalo nyaka ngemuva kokuthi ikomiti lokuqondisa izigwegwe limthole enecala lokudala uqhekeko eqenjini nokusabisa ngokuvukela umbuso waseBotswana .
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bavelile abase-DRC ababoshwe eLimpopo
2013-02-07 16:38
Pretoria - Bavele ngaphambi kweNkantolo yesiFunda ePitoli, abasolwa abangu-19 ababhekene necala lokwakha itulo lokuketula uhulumeni wase Democratic Republic of Congo (DRC).
Abezindaba ze-EWN bathi abasowa baboshwa beseLimpopo, bebanjwa yithimba eliphenya amacala abuzayi, pheceleni iSpecial Task Force.
IMantshi uMaryke de la Rey uthi abasolwa bazothola usizo lwezempilo, usizo lwabameli kanjalo nemvume yokuxhumana nenxusa lasezweni labo.
Icala labo lihlehlisiwe kuze kuzohlanganiswa ngendlela ubufakazi kanye neminye imininingwano ngabo.
Umshushisi uShaun Abrahams uthe sizophikiswa isicelo sebheyili uma abasolwa bebuyela enkantolo mhlaka-14 Febhuwari.
Laba bazibiza nge-Union of Nationalists for Renewal kanti kuthiwa baqala ukukhanda itulo kusukela ngoSepthemba ngonyaka owedlule.
U-Abrahams uthi bebehlela ukuqumba phansi umbuso kaMengameli uJoseph Kabila, abasolwa ababili basagcwele amathafa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
JOHANNESBURG—
Ngesikhathi kubhekwe ilanga leKhisimusi elikhangelwe ngamehlo abomvu linengi labathanda umculo, intatheli yeStudio 7 uBenedict Nhlapho ulilethela umculo opholileyo wezokholo we qembu le Ndlovu Vocals abenkonzo yamaSabatha besithi "Usizo lukaJesu luhleli lufika ngesikhathi esifaneleyo".
Okhokhela leli qembu uBhekinkosi Ndlovu uthi kuKhisimusi yalonyaka balilethela isiphambano nje qha.
Bacula ngamazwi alolongiweyo, njalo apholileyo besithi kule iKhisimusi sondela eduze lesiphambano udumise uMsindisi ngakho konke akwenzele khona.
UBhekinkosi uthi leli liqembu elibunjwa ngomalume labazukulu abagoqela uTrevor, uModecai loHlangabeza bonke bengabakoNdlovu besekelwa ngabazukulu uTrynos Thebe, Kevin Sibanda loThulani Moyo.
Leli qembu elibunjwe ngomnyaka ophelileyo oka 2011 ngenjongo yokuhambisa iVangeli kuyikhonje sebethule leli dlalade besithi "Usizo loMsindisi luhleli lufika ngesikhathi".
Udaba lukaBenedict Nhlapho lomculo weqembu leNdlovu Vocals


text:
Baningi abashone ezingozini zomgwaqo
2013-01-02 11:00
Johannesburg - Isibalo sabashone ezingozini zomgwaqo ngamaholidi sesifinyelele ku-1 207, kusho okhulumela iRoad Traffic Management Corporation u-Ashref Ismail ngoLwesibili.
U-Ismail uthe bangu-1 207 abashone ezingozini kusukela kuqale uDisemba, wathi cishe abangu-18 kubona bashone ezingozini zomgwaqo kunyaka omusha, kusho amaphoyisa omgwaqo.
Emahoreni angu-100 bezingekho izingozi ezibikiwe kwase kuba nezingozi ezimbili ezidlule nemiphefumulo ezenzeke eMpumalanga nasePort Elizabeth, kusho umbiko we-Indipendent Online.
Kushone intsha enhlanu ngesikhathi iveni, ebishayelwa oneminyaka engu-15 ubudala, ingingqika eBushbuckridge, eMpumalanga.
“Ubengenazo izincwadi zokushayela kanti ubethwele abanye abangangaye abangu-13. Abangu-8 kubona bathole imihuzuko.”
EPort Elizabeth, ibhasi lishayise ababili abebehamba ngezinyawo izolo, bashona.
“Sisola ukuthi utshwala nejubane eliphezulu yikhona okudake ingozi. Cishe u-40% wezingozi emigwaqeni yakuleli idalwa abahamba ngezinyawo. Iningi labo liphuza bese lihamba emgwaqeni, kusho uIsmail.
UIsmail unxuse abashayeli bezimoto ukuba baqaphele abawela imigwaqo behamba ngezinyawo.
“Abahamba ngezinyawo nabo kumele baqaphele bangahambi emgwaqeni enguthelawayeka futhi baqgoke izingubo ezibonakalayo uma behamba ebusuku emgwaqeni," usho kanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UKhaya Mthethwa wethula i-albhamu
2012-11-23 14:03
Durban - Lowo owaba ngumuntu omnyama wokuqala ukunqoba umncintiswano wokuvundulula amakhono emculweni, ama-Idols, uKhaya Mthethwa, wethula i-albhamu yakhe ngokusemthethweni eMgungundlovu ngoLwesihlanu, kubika iNewswatch.
I-albhamu le isihloko sithi For You.
Lo mculi, 25, uzonandisela abathandi bakhe eRoyal Showgrounds, njengoba kungenwa mahhala.
Ubhulelwe amazolo abaculi abasafufusa kule ndima.
Lo mcimbi uhlelwe nguMnyango wezamaSiko nobuCiko KwaZulu-Natal, ukubonga uKhaya ngokundizisela igama lesifundazwe phezulu.
"Ngithanda ukubonga abalandeli bami abangazange badikibale ekungivoteleni nababone ithalente kimi," kusho le nsizwa enamahloni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kudutshulwe umholi we-ANC eN West
2012-12-14 10:02
Johannesburg - Kudutshulwe kwabulawa isikhulu se-ANC eNorth West ngaphandle komuzi waso eKlerksdorp ngoLwesihlanu ekuseni, kusho amaphoyisa.
"Abekho abanye abantu abalimalile kulesi sigameko, kuvulwe icala lokubulala," kusho uBrigadier Thulani Ngubane.
UNdunankulu waseNorth West uThandi Modise uhlonze leli lungu njengo-Obuti Chika, nonguNobhala wesifunda.
"Amaphoyisa kumele enze uphenyo olunzulu kuze kutholakale abenzi bokubi," esho.
UModise uthi emasontweni ambalwa edlule izikhulu ze-ANC zizithola zisengcupheni yokugetshengwa.
"Sifuna ukwazi ukuthi ngubani lo osoconga abantu" eqhuba.
UNobhala Jikelele we-ANC uGwede Mantashe uthe lokhu kudubula kutshengisa ukuthi abantu babanga izikhundla kuleli qembu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UNtshongwana uyawaphika amacalaComment on this story
SIMPHIWE NGUBANE
OWAYENGUMDLALI weqembu lombhoxo, amaBlue Bulls, uPhindile Joseph Ntshongwana Junior (35), uwaphike wonke amacala ayisishiyagalolunye okukhona kuwo namane okujuqa abantu ngembazo.
UNtshongwana, osaziwa “ngendoda yembazo”, ubevele eNkantolo eNkulu yaseThekwini izolo ngamacala amane okubulala, amabili okuzama ukubulala, elokudlwengula, elokuthumba nelokushaya ngenhloso yokulimaza. wonke umbuso uthi uwenze phakathi kuka-2010 nonyaka odlule.
Umsolwa utshele iJaji u-Irfaan Khalil ukuthi akawazi wonke amacala athweswe wona okubulala. Kuvungame abangani nezihlobo zabashona abebegcwele inkantolo ngesikhathi ummeli kamsolwa, u-Advocate Themba Mjoli, efunda umbiko wokuhlolwa kwengqondo owenziwa uSolwazi AE Gangat oveza ukuthi umsolwa wayexinwe yisifo sokuphanjanelwa wumqondo ngesikhathi sezigameko asolwa ngazo ethi lokhu kuzofakazeleka uma kuqhubeka ukuqulwa kwecala.
“Lesi sifo senzeka ngokushesha ngakho umuntu onaso uvukwa ufufunyane nolaka aphanjanelwe yingqondo ngokushesha bese enza izinto ezingaqondakali futhi eziyingozi. Lokhu kuyenzeka uma ngabe esukelwa uthole ukuthi useyalimaza,” kusho uMjoli.
Uthe engakaligwinyi uMjoli kwavuka umunyu nosizi enkantolo sekufakaza uMnuz Peter Gauldie noGildred Donnelly bechaza abakubona ngobusuku bangoMashi 20 nyakenye ngesikhathi kuhlahlelwa ngembazo kuze kuhlukane ikhanda uMnuz Thembelenkosini Cebekhululu eMontclair.
Bobabili ofakazi bathe abambonanga ebusweni umuntu owagila le migilingwane kodwa bachaza ukuthi kwakuyindoda eyondlekile eyisidlakela okomuntu odlala ibhola lo mbhoxo, iyinde igqoke ibhulukwe, isikibha nekepisi eliyiKangol konke okumnyama.
Bathe yayishaqisa indlela okwakuhlahlelwa ngayo ikhanda likaCebekhulu umzimba ubhampisa okwebhola etiyeleni eceleni komgwaqo kangangoba abakwazanga ngisho ukuma endaweni yesigameko kodwa bahlaba umkhosi bebiza abantu namaphoyisa ukuthi bazosiza. Ngokusho kwabo umsolwa washaya wachitha ngemoto eSilver Grey engakafiki amaphoyisa.
Abanye ababulawa ngoMnuz Paulos Hlongwa waseLamontville, Simon Ngidi kanye nendoda isidumbu sayo esatholwa budebuduze nalapho kuhlala khona uNtshongwana emgwaqweni uSandpiper Street, eYellowwood Park, sesiqala ukonakala.
Isidumbu satholwa eduze kukajantshi wesitimela ngomkhondo wenja kaMnuz Paul Kirk ongufakazi. uthe sasihlahlelwe ikhanda, sesiqala ukonakala futhi selisemaqakaleni ibhulukwe likamufi. Okushaqe inkantolo wukuthi le ndoda ibulawe ngo-Ephreli ngonyaka odlule kodwa imininingwane yesitatimende samaphoyisa esikhomishiniwe size senziwa kule nyanga. lokhu kwenze uMjoli watshela ijaji ukuthi ubufakazi obaqoqwa amaphoyisa obuhlanganisa uNtshongwana naleli cala buyasolisa.
Icala liyaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isibhedlela samtshela ukuthi une-HIV engenayo
2012-08-23 10:06
Tafelkop - Ngosuku lwezithandani wayejabule ngokweqile ngesikhathi ezibula ngomfanyana omuhle, ngakusasa waphuma esibhedlela iGroblersdal, waphuthuma ekhaya eTafelkop, eLimpopo, eyobabonisa umntwana, kusho iphephandaba iDaily Sun.
Injabulo yaba ngeyomzuzwana kuJabulile Sithole, 18, njengoba kwathi esebuyisela ingane esibhedlela iyohlolwa, wabuzwa ngamanesi ukuthi uyazazi yini ukuthi unegciwane lesandulela ngculaza.
"Ngaqale ngacabanga ukuthi bayadlala kodwa ngethuka ngoma sebengikhombisa amafayela esibhedlela. Ngangifuna nokufa."
- Daily Sun


text:
Kushone 4 kuginqika itekisi
2012-12-31 08:32
Johannesburg - Abantu abane bashonile kwathi abanye abayisithupha balimala kambi ngesikhathi kuginqika itekisi ngaseHeidelberg, kusho abahambisa usizo lokuqala ngoMsombuluko ekuseni.
AbakwaNetcare 911 babike bathi abantu abalimele bahlanganisa nengane encane ephuthunyiswe esibhedlela ngendiza enophephela emhlane.
Okhulumela abakwaNetcare 911 uSanti Steinmann uthi ingane ingeniswe esibhedlela iCharlotte Maxeke, abanye bangeniswa kwezinye izibhedlela.
– Landela Izindaba News24 kuTwitter
(@IzindabaNews24).


text:
‘Ukufuya inja akuhlangani nobuhlanga’Comment on this story
INTATHELI YESOLEZWE
KUBE nemvunge izolo enkundleni yokuxhumana iTwitter abantu bephikisana ngenkulumo kaMengameli Jacob Zuma yokuthi ukunakekela inja yisiko labelungu.
Yize abaningi bebeveva beyigxeka inkulumo kaZuma, bakhona nabebevumelana nombono wakhe.
Omunye wababhale kule nkundla, uYanelaJ, uthe inkulumo kaZuma ishaya khona; “Bangaki abantu abamnyama uma ubaqhathanisa nabamhlophe obabona belula izinyawo noma begijima nezinja…ungababali abasebenzi basezindlini?”
Okhulumela iYCL, uKhaya Xaba, yena ubhale ukuthi; “Inja yesiqumama ithola umjovo, imithi nokunakekelwa kwempilo okungcono kunokwabasebenzi okuyibo abakha umnotho wesicebi.”
Akasalanga ngaphandle uNobhala Jikelele weCosatu, uMnuz Zwelinzima Vavi, yena ovele wafaka isithombe sakhe nezinja zakhe ezimbili uSuperhero noMaradona.
Abanye abalandeli bakhe baze baphawula ngokukhuluphala kukaSuperhero wabaqinisekisa kodwa uVavi ukuthi usenciphile kunangesikhathi okwathathwa ngaso isithombe.
UVavi uveze nokuthi useke wapha uNobhala Jikelele we-ANC, uMnuz Gwede Mantashe, umdlwane eminyakeni eyedlule.
“Naye uyazifuya izinja,” kubhala uVavi, othe nokho ayimphathanga kabi inkulumo kaZuma
“Njengomuntu othanda izilwane futhi oziqhenyayo ngokuba ngumuntu omnyama, ayingijivazanga inkulumo. Ngiyabathanda nabantu.”
Umbhali ohlonishwayo, uZakes Mda, omunye wabayihlabe bayihlikiza inkulumo kaZuma.
“Ziningi izindlela zokuba ngumAfrika nokuba ngumuntu omnyama. Labo abathanda izilwane akusho ukuthi abawona ama-Afrika ngokulingana nalabo abangazithandi.”
Intatheli uReuben Goldberg yena uqhamuke nesiphakamiso sokuthi mhlawumbe abantu bakuleli kumele bathengele uZuma inja bese beyiqamba ngokuthi uNkandla.
UBazil the Bulldog yena ubhale ukuthi: “UZuma kusamele abuyekeze umlando ngoba izinja zaqala ukufuywa e-Afrika ngamaSan Bushmen kusukela ngo-800 AD…”
U-Ayanda Mlotshwa ubuze uZuma ukuthi ukufuya inja kuhlanganaphi nobuhlanga?
“Ngingumuntu omnyama futhi ngiyayithanda inja yami, iyilungu lomndeni. Selokhu kwathi nhlo sifuye izinja emndenini wami. Angiboni ukuthi ngingaphila ngaphandle kwazo.”
Inqwaba yabantu ku-twitter ibisifaka izithombe zabo beshuthe nezinja zasemakubo kanti abanye bebefaka nesikaDkt Nelson Mandela edlalisa inja.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umangele umndeni ujuqwa yisisuComment on this story
BONISWA MOHALE
KUSHONE ingane (9) kwalaliswa abane esibhedlela emuva kokuthi bedle isitambu bakhishwa yizisu ngeSonto.
Kulesi sigameko kushone u-Anele Hadebe kwalaliswa esibhedlela unina uNkk Gugu Bhengu (38), uMnuz Mandlenkosi Hadebe (58), Amahle Zungu (5) no-Andile Mkhize (12) baseNazaretha eduze kwasePinetown.
Ngokusho kukaNkk Bhengu umndeni uqalwe wajuqwa yizisu ngoMgqibelo kodwa bazitshela ukuthi bashiswe yilanga ngoba babebuya enkonzweni.
“Sabuya eSabatheni siphethwe yizisu nobaba sathola nezingane zikhala ngaso isisu. Mina ngalala ngingadlile ngeSabatha ngize ngadla ngeSonto sengidla isitambu esingathoseliwe ebengisigxabhisile, izingane zadla u-curry wethini likabhontshini onamazambane nophuthu,” kusho uNkk Bhengu.
Uthe isitambu usithosele ngoMsombuluko kanti basidle nenkukhu ethosiwe.
Uthe yilapho izingane ziqale ukugula khona kakhulu no-Anele sathi uma simthola ekamelweni samfica esezimoshile, kungathi nekhanda alithathi kahle. Sibe sesicela usizo komakhelwane basiphuthumisa esibhedlela kodwa u-Anele satshelwa ukuthi ushonile uma esexilongwe ngodokotela. Angazi ukuthi empeleni ngizothi siguliswe yini ngoba ngesikhathi izingane nobaba bekhala ngesisu ngibaphuzile utshwala besiZulu obunoviniga,” kusho uNkk Bhengu.
Amazwi akhe ananelwe ngumyeni wakhe uMnuz Hadebe othe usadidekile ngokwenzekile ngoba ngeke bazi ukuthi bekuyisisu sokudla okuphekwe ekhaya noma yilanga.
Uthe sebelinde ukuthi ingane ihlolwe wodokotela ukuze bazi ukuthi yini ngempela umsusa walesi sisu esijuqe umndeni.
UHadebe nomkakhe bakhale ngokuthi abanawo amandla okufihla ingane yabo njengoba ephila ngokubamba amatoho kanti unkosikazi wakhe akasebenzi.
UNkk wakhe uveze ukuthi banomasingcwabisane ozokhipha ibhokisi kuphela kodwa abazi okunye kuzovelaphi, ucele noma ngubani ongasiza ukuba ababheke.
Umphakathi waseNazaretha uzwakalise ukushaqeka ngalesi sigameko usho nokuthi unokudideka ngomsusa wesisu esidlule nomphefumulo wengane yakwaHadebe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uboshiwe okhipha omazisi bomgunyathi
2012-09-18 15:58
Johannesburg - Umlisa mumbe osolwa ngokuhlelela abokufika omazisi abangekho emthethweni, uboshiwe eTsakane ngoMsombuluko, kusho amaphoyisa kaMasipala wase-Ekurhuleni.
Umsolwa lona uboshwe esekhaya lakhe e-Extension 5 kanye nabalisa abangu-13, lokhu kuze ngemuva kokugasela kwamaphoyisa kule ndawo ngemuva kokuba elunywe indlebe, kusho uChief Superintendent Wilfred Kgasago.
"Lona usolwa ngokulutha abantu baseMozambique naseZambia ebaletha eGauteng ngesethembiso sokuthi uzobatholela omazisi baseNingizimu Afrika,” usho kanje.
Kukholakala ukuthi ubesebenzisa isigxivizo samakhosi aseLimpopo naseMpumalanga ukuheha abantu.
UKgosago uthe abokufika bebetshelwa ukuthi kumele baqale kuye uma befuna ukuthola umazisi bese ebatshela ukuthi umazisi uzolandela.
"Abokufika bebephinde batshelwe ukuthi abahlale ezindlini bangaphumi kuze kube uhlelo lokwenziwa komazisi babo luyaphothulwa."
–
"Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela
Izindaba News24 kuTwitter (@IzindabaNews24).


text:
Kudlwengulwe okhulelweComment on this story
NQOBIZIZWE ZWANE
Ebika eseNseleni
AMNYAMA amaholidi okungena onyakeni omusha kowesifazane waseNseleni, eZikhaleni odlwengulwe owesilisa yize ekhulelwe.
Lo wesifazane onezinyanga ezinhlanu ezithwele uthe amaholidi akhe amuncu emva kokugulukudela kowesilisa ezintathakusa zangoKhisimusi aveze ukuthi wamdlwengula waphindelela phambi kwengane yakhe enonyaka owodwa.
“Ubuhlungu angizwisa bona engidlwengula ngikhulelwe phambi kwengane yami enonyaka naphambi kukababa wayo kuwubuhlungu obungasoze baphela enhliziyweni yami. Isithombe sezinto ayezenza kimi engihlohloloza ngommese engichapha nangenhlamba kudale isilonda okusekude ukuthi siphole enhliziyweni yami,” kusho lo wesifazane.
Elandisa leli phephendaba ngokwenzeka uthe wathuswa ukuphayiza kwesithunzi endlini somuntu owayehla enyuka phezu kwamakhanda abo.
“Ngathi uma ngiphakamisa ikhanda lo muntu wavele wakhipha ummese esihlohloloza ngawo nokuyilapho ashaya khona ubaba wengane yami emboza ngezimpahla ethi angambuki. Wayelokhu emvuthela ngesibhaxu uma ezama ukulwa esho ukumqeda ngommese.”
Eqhubeka uthe akagcinanga lapho kodwa waphumela naye emnyango ngesankahlu efuna ukuhamba naye.
“Angazi noma wayeyonginquma noma wayezongenzani njengoba ngazidela ngathi usengamane angigwaze ngavele ngamemeza nokuyilapho athuka khona wabaleka.”
Ilungu le-Community Policing Forum (CPF) liveze ukuthi izigameko zokudlwengulwa kwabantu besifazane nabesilisa kuyisihlava esesibhoke ngendlela emangalisayo kule ndawo futhi okuyinto amaphoyisa ayihudulela izinyawo uma kufanele ayilandelele.
“Ziningi izigameko zokudlwengula lapha eZikhaleni. Amacala akhona avele aphelele emoyeni ngaphandle kwemizamo enqala. Kunogogo cishe ona-80 owadlwengulwa kule ndawo kodwa kwaphela kanjalo nje. Kunesigameko lapha endaweni esikhulunyelwa phansi somfana ongena ezindlini zabantu adlwengule abantu besilisa ikakhulukazi izingane,” kusho leli lungu.
Liqhubeka ligxeke lo mphakathi ngezinye izigame-ko ezifihlwayo kule ndawo.
“Amaphoyisa aphenya icala lokudlwengula kanye nelokugqekeza kodwa okwamanje akukaboshwa muntu. Uphenyo luyaqhubeka,’’ kusho uCaptain Thulani Zwane okhulumela amaphoyisa eKZN.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMarques ujabule ngemiphumela
2012-12-20 12:25
Johannesburg - Umqeqeshi weMoroka Swallows onomsebenzi olengela eweni uZeca Marques uthe wenelisekile ngesikhathi ezakhe zivala ishobolo lokungawini ngesikhathi ezakhe ziguqisa iPlatinum
Stars ngo 2-0 eDobsonville.
UMarques, nodume ngokukhumula ijakhethi ayilahle emoyeni uma ezakhe zifake igoli, wenze okuhlukile ngoLwesithathu ebusuku ngesikhathi ehlala ethula ezakhe zibhakuzisa inethi.
"Akubuzwa ukuthi imiphumela isijabulisile, sitshengise ukuzimisela okukhulu," kusho uMarques.
"Lokhu kuwina kuyisipho esihle kakhulu sikaKhisimusi kimina."
UBennett Chenene noKatlego
Mashego yibo abashaye amagoli anikeze iZinyoni amaphuzi amathathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izinkinga zedlozi zikhungethe wonke umuntu kulesikhathi esiphila kuso, kodwa kumele sizibalule ukuze sikwazi ukuzigwema kuleminyaka ezayo.
Okumele sikuqonde ngedlozi:
-Baningi abavala idlozi ngokwesatshiswa ngempilo yabadala. Idlozi elivalwe lidala ulaka ngokuhamba kwesikhathi. Ngakhoke ngaphambi kokuthi uvale idlozi
lakho kumele wazi kabanzi ngokuthi idlozi lona lifunani kuwena.
- Abavala idlozi basuke befuna impilo elula, engenazo izinkinga namasiko kodwa ekugcineni basala nobunzima obungelinganiswe.
- Idlozi uma liphakama lisuke lifuna ukwelashwa lamukelwe hayi ukuvalwa.
- Uma ulivala liyahlehla bese likushiya nezinkinga ngokuhamba kwesikhathi.
- Ovale idlozi uyaphila iminyaka ngaphandle kwenkinga kodwa lapho livuka khona liletha izinkinga ngisho nasesi zukulwaneni esilandelayo.
- Ngokomthetho idlozi alivaleki kodwa liyaduba uma uliphika. Likuduba isikhathi impela kodwa uma selivuka lidala ulaka empilweni
yakho.
Ukwelapha idlozi
-
Ukwelapha idlozi sesikwenze kwaba into eyisimanga nenzima kakhulu, yingakho abaningi bekhetha ukubaleka baphike abadala.
-
Idlozi silelapha ngokuthi silivume ezimpliweni zethu hayi ukuthi silivale.
-
Ukuvuma idlozi kusho ukulalela lokho okufunwa abadala, ubakhulule bese ulindela impilo engenabo ubunzima.
-
Kumele wazi ukuthi wonke umuntu uhamba nezidalwa empilweni yakhe ngakho kubalulekile ukuzazi, uzihloniphe impilo yakho yonke.
-
Idlozi ulelapha ngokuthi uhlole, uligeze ngikuzigeza wena uhlanjululwe, bese wenza umsamo wakho lapho uzokhuleka khona wenze amalati akho.
-
Ukwenza umsamo kusho ukuba nendawo yakho yokukhuleka lapho wazisa khona umdali nabadala.
-
Wonke umutnu kumele abe nendawo yakhe lapho ekhuluma khona nomdali.
-
Umthandazo wakho kumele uhlanganise umdali nabadala ukuze uthole izimpendulo ozidingayo empilweni.
Ukuvuma idlozi
-
Labo abanamandla obungoma kumele bavume idlozi ngokwesangoma, benze umsamo wabo obizwa ngesigodlo bese besenzisa amandla edlozi ukusiza labo abadinga usizo.
-
Ukuvuma idlozi lokhu kusho ukujabulisa izidalwa zakho zamakhosi ezisempilweni yakho. Lokhu kungasho ukulanda amandla olwandle, ukugcotshwa ngenyongo yesilwane njengoba
kwakwenziwa kudala noma ukusebenzisa indlela yokwelapha idlozi lesangoma ngokugcoba ibovu nomcako, ugezwe uphothulwe.
-
Konke lokhu kwenziwa ukuze kujabule izidalwa zamakhosi ezisempilweni yomuntu.
-
Osevume idlozi, uqala asebenzise amandla akhe okusiza abanye, ngokubathandazela, ukubeluleka edlozini noma ukubabonela/hlolela ezinkingeni zabo.
-
Omunye uvula isigodlo sakhe aqale asize abantu ekhaya lakhe.
-
Kiningi esikucelayo emsamo njengo: kuqhubekela phambili nempilo siphumelele. Kodwa lokhu sikuthola uma silandela imiyalelo yabadala yokusebenzisa amandla sisize
abahluphekileyo.
Ukuba umelaphi
-
Ukuze ube emelaphi kumele ulandele imiyalelo yedlozi lakho elifuna ukusebenza ngawe
-
Kumele ulivume uligidele, ulenzele isigodo lapho uzosebenza khona.
-
Ukuba umelaphi kusho ukusebenzisa mandla abadala ukusiza lapho uNkulunkulu evuma khona.
-
Amandla abadala akumele aphikisane nentando yomdali.
-
Okudingwa abadala empilweni yakho kumele kube yilokho okuvumelana neNkambiso kaNkulunkulu futhi kusize abantu, kungabulali.
-
Uma amandla akho obungoma esejabule, idlozi lakho liyavuma uphile nawe njengabanye abantu.
Ukubalekela ubungoma
-
Abantu babalekela ubungoma ngenxa yokwesaba izinkinga edlozini.
-
Abantu besaba ukwethwasa nokuhlukumezeka.
-
Idlozi liyahlukumeza ngoba uma liphakama liletha izinkinga empilweni. Bese kumele ulelaphe ukuze nawe uthole ukuphumula.
-
Abanye bavele balivale ngoba besaba lokho abangakwazi.
-
Ukubalekela ubungoma kudala izinkinga ezinganeni zakho.
Ukuvala idlozi
-
Idlozi livalwa ngezindlela eziningi ezahlukene kodwa ehamba phambili yile enganakekile kakhulu kubantu.ukuphika ngomlomo nokusho...
-
Idlozi liyavaleka lidube uma uliphika. Omunye utshelwa ukuthi unedlozi avele athi, “wo! Abangiyeke, lento yehlula obaba” Lokhu nje kukodwa kuyalivala idlozi lakho
likudube.
-
Abaningi abatshelwa ngedlozi baphike bazidalela ulaka olungelinganiswe ezimpilweni zabo.
-
Idlozi liphila emoyeni ngakho konke okukhulumayo ngomlomo wakho lisuke lokhona lilalele ngaso sonke isikhathi.
-
Uma uliphika liyaphoxeka lidube. Lihlala isikhathi likuyekile bese kuthi lapho usukhohliwe, liphakame likumise empilweni yakho.
-
Esinye isizathu sesibili esivala idlozi ukusebenzisa umuthi uma sizelapha izinkinga empilweni.
-
Umuthi wenza idlozi likudube, lihlehle empilweni yakho. Likuyekelele nezinkinga zomhlaba.
-
Idlozi lisebenza ngamandla omdali lawa angahambisani nokusebenzisa umuthi ongalungile. Osebenzisa umuthi uzidonsela amanzi ngomsele edlozini.
-
Uma usebenzisa umuthi idlozi livele likushiwe lithi sala nomuthi wakho ngoba uthembele wona kunezingelosi zakho.
-
Ukusebenzisa umuthi abathi owenhlanhla kuvala idlozi lakho likudube.
-
Abaningi bahamba nedlozi elivalekile elinolaka kodwa abazi ukuthi livalekile ngoba abakwazi abakwenzayo okuvala idlozi labo.
-
Idlozi liyavaleka ngokukhuluma nje kukodwa, uliphike noma ngokukhetha inkolo engahambisani nabadala, kanjalo nangokusebenzisa umuthi omubi noma ukwenza imikhuba eqondene nako
ukuvala idlozi.
-
Kanjalo nobuthakathi nabo buyalivala idlozi likudube.
Izinkinga edlozini kulesikhathi samanje
-
Abaningi besimame bavala idlozi kuleminyaka edlule ngoba befuna ukuphuma bahambe bayoshada, kodwa namuhla yonke lemishado isenkingeni.
-
Abanye balivala idlozi bengazi imiphumela yalokhu ababekwenza. Abanye babeqonde ukuhlukana nedlozi impilo yabo yonke. Abangakwazi ukuthi idlozi alivaleki kodwa liyakuduba
iminyaka uze ukhohlwe ngalo kodwa lapho livuka khona liletha izinkinga zodwa.
-
Eminyakeni edlule abesimame abanedlozi lamakhehla bebenzelwa amagobongo ukuze idlozi labo ligobeke livume baphume bayogana. Kodwa kulesikhathi samanje idlozi selivuka ngolaka
lingawafuni amagobongo. Idlozi likhala ngokuthi igobongo livala idlozi uma seliphothulwa bese umuntu asale yedwa engavikelekile. Idlozi lifuna silivume bese sicela kulo indlela hayi ukuliphothula
silivale.
-
Abaningi abavala idlozi eminyakeni eyadlula namuhla banenkinga emsamo wabo. Izinkinga zivela ezinganeni nasemishadweni eyenziwa ngesisekelo semithi.
-
Idlozi lithi, “ngivume ngiphakame ngikusebenzele” uma ulivala(in one way or the other) libuya emva kweminyaka libukise ngawe emhlabeni.
-
Owesimame ohamba namakhehla anamandla kumele avume idlozi alijabulise bese ecela kulo ukuthi aphile impilo efana neyabanye besimame emhlabeni. Lonke idlozi elifika emsamo
linamandla liyaye lithi” ngivume bese ucela kimi konke okufunayo.
-
Baningi abavala idlozi ezinganeni zabo ngoba zazinobizo kuleminyaka edlule. Angibasoli abaningi ngoba nesimo sezwe lethu sasisibi kakhulu ngenxa kahulumeni nenkolo yawo.
Kunabantu abadala namuhla abanezinkinga emsamo wabo, uma ubuza bayaye bathi,” yebo ngiyakhumbula ubaba wahlaba inkomo wavala idlozi ekhaya ngoba esaba ukuthakathwa” Kodwa namuhla labantu
banezinkinga emakhaya nese zinganeni zabo.
Idlozi lithini namuhla
-
Idlozi lifuna ukwaziswa livunywe, lithokoziswe ukuze nathi sithokoze ezimpilweni zethu.
-
Idlozi lithi ungasonta kunanoma iyiphi inkonzo oyithandayo kodwa qala emsamo wakho ujabulise abadala nomdali bese uphuma ke uya esontweni.
-
Unkulunkulu uphila kithina ngaphakathi ngakho kumele siqale ekhaya uma sifuna ukuphila impilo enhle emphakathini. Idlozi lisihola ezimpilweni ngakho
asingalihlukanisi nomdali wakho konke. Asilivume lenze umsebenzi walo wokusiholela kokuhle
emhlabeni.
-
Idlozi lifuna sivume amandla kaNkulunkulu ukuze siqonde ukuthi nalo alihambisani nobubi/nomuthi.
-
Idlozi lifuna siligeze libe lihle ukuze kuphele ubuthakathi emhlabeni.
Idlozi yindlela yokuphila
-
Obabamkhulu babephila ngedlozi nomvelinqangi ingakafiki inkolo esiyikhonzayo njengamanje. Kodwa babengenazo lezinkinga esiphila nazo manje. Konakale ngesikhathi kufika inkolo
kwase kuba sengathi amasiko omsamo awalungile.
-
Ngesikhathi sifulathela umsamo siduma nokwezizwe idlozi lisidubile laze lavuma kwahamba umhlaba wethu imbala. Namuhla idlozi lixolile labuyisa umhlaba kodwa akwanele ngoba
umuntu omnyama usahlupheka namanje emhlabeni wobabamkhulu.
-
Idlozi lifuna amandla emakhaya ethu, lifuna imisamo yethu ibe sesimweni esifanele ukuze sikhulise isizwe esiphilayo ngokuphelele. Ukuze abantwana bakhule ngendlela futhi
baphumelele kuko konke abakwenzayo emhlabeni.
Idlozi lifuna silifundisise ukuze sikwazi ukusebenzisa amandla alo ngendlela ezosisiza ezimpilweni. Wonke umuntu unelungelo lokufunda idlozi lakhe,
alisebenzise ngendlela ephilisayo.
Ungalelapha idlozi, ulihlambulule kodwa okubalulekile ukufunda kabanzi ngalo ukuze ungadlali abantu emhlabeni, futhi ungavumi ukwenza izinto
ongaziqondi ngoba uthi wena awazi lutho ngokwelapha. Konke okwenzayo makwenze umqondo futhi kuhambisane nenkambiso yomdali yokwenza okuhle, ukuphilisa hayi ukubulala


text:
Ingebhe kudedelwa abamsola kwelocansiComment on this story
MLUNGISI GUMEDE
BAHLALELE ovalweni abesifazane abathathu bandawonye b aseLindelani ngemuva kokuthi owesilisa osolwa ngokubadlwengula okuthiwa unguMvangeli ebandleni elinetende endaweni eboshwe waphinde wadedelwa amaphoyisa ngoba kuthiwa ubufakazi abuhlangani.
Leli bandla njengamanje linetende eLindelani eduze kwalapho kuhlala khona lezi zelamani.
Abesifazane iminyaka yabo ephakathi kuka-21 no-25, sebeze babaleka ngisho ekhaya bayohlala komakhelwane ngemuva kwesigameko.
Belandisa ngalesi sigameko, bathe babezilalele ebusuku ngo-Disemba 14 nyakenye ngesikhathi bebona owesilisa esengaphakathi endlini ephethe isibhamu wathi abavuke ufuna imali.
“Ngamtshela ukuthi imali asinayo, wabe esebuza ukuthi pho sizodlani ngoKhisimusi sathi sizovakashela ezihlotsheni emakhaya,” kusho omunye walaba besifazane. Bathe umsolwa wabe esethi omunye akavuse odadewabo ababili ababesabanjwe wubuthongo, wengeza ngokuthi abakhumule balale babe wulayini, izinqe zabo bazimise onqenqemeni lombhede izinyawo zabo zime phansi wabe esebamboza ngengubo ebusweni.
“Uqale wadlwengula udadewethu omncane ofunda uMatric walandelisa ngami,” kusho owesifazane oneminyaka engu-25.
Uqhube wathi eseqedile ukudlwengula yena waya komunye udadewabo omncane wazama ukumfaka umunwe esithweni sakhe sangasese wangangena wambuza ukuthi ufakeni ngaphansi udadewabo wamtshela ukuthi akafake lutho uyintombi nto.
“Umsolwa wabuza kudadewethu ukuthi ulindeni engalali nomfana, ulinde umshado yini, wathi yena uzomvula. Wazama ukumdlwengula udadewethu oyintombi nto wahluleka, isitho sakhe sangasese sangangena kuyena wagcina esemduba wathi akafuni ukuthi amngcolise ngegazi,” usho kanje.
Laba besifazane bayahluleka wukuzibamba bavele bakhale uma belanda ngalesi sigameko. Bathi bazibona bengaphephile njengoba umsolwa ededelwe amaphoyisa.
Lesi sigameko sokudlwengulwa kwabo kuthiwa silandele esinye isigameko sokudlwengulwa kwenye intandane eyanukubezwa phambi kwesoka layo wumuntu owayephethe isibhamu. Kodwa akucaci ukuthi ngabe kwakungumsolwa yini lowo.
Lezi zigameko zithukuthelisile amalungu omphakathi. Ilungu lomkhandlu obhekelele ukulwa nobugebengu i-Community Policing Forum (CPF) uNkk Ntombinkulu Zulu lithe bakhathazekile ngokwanda kwezigameko zokudlwengula endaweni.
Elinye ilungu le-CPF elingathandanga negama lalo lithe ngesonto eledlule bebehlele ukuthi bayomasha kuleli tende lesonto kodwa baphazanyiswa yimvula.
“Sizophindela esontweni siyobhikisha ngoba ngeke sibe namasonto afuya abadlwenguli,” lisho kanje.
Kuthintwa uMfundisi waleli bandla eThekwini akazange atholakale ukuthi aphawule ngoba kuze kwaphela izinsuku ezimbili ucingo lwakhe lungena komunye wabasebenzi bakhe kwelinye ibhizinisi analo.
Kuthintwa uMama uMfundisi uthe ngeke abe namandla okuphawula ngalolu daba ngoba ludinga uMfundisi uqobo wathembisa ukuthi uzothumelela umyeni wakhe i-SMS enenombolo yentatheli kodwa ugcine engaphendulanga.
Okhulumela amaphoyisa esifundazweni uCaptain Thulani Zwane uthe amaphoyisa aphenya icala lokugqekeza nokudlwengulwa kwabesifazane abathathu bandawonye, wengeza ngokuthi ukhona umsolwa oke waboshwa kodwa wabuye wadedelwa. Nokho asicaci isizathu sokudedelwa komsolwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
BULAWAYO—
Inhlanganiso yomanyano wezisebenzi iZimbabwe Congress of Trade Unions ithi uhlangothi lwe National Social Security Agency kumele lwenze umsebenzi walo wokunakekela izisebenzi ngendlela. Luhlawulise amankampani afaka abaqhatshiweyo engozini yokulimala hatshi ukutshaya indiva ukungalandelwa kwemithetho elizweni.
Ukukhonona kweZCTU ngomsebenzi owenziwa yiNSSA kulandela imbiko ekhitshwe yinhlanganiso le eveza ukuthi inani labafileyo lokulimalela emsebenzini liqonge kakhulu nyakenye nxa lilinganiswa lenani leminye iminyaka phakathi kwemine edluleyo.
INSSA ithi kufe abantu abangaphezu kwekhulu – 103 kwalimala abaphezu kwenkulungwane ezinhlanu – 5 141 ngomnyaka odluleyo ka2012.
Inani leli liqonge lisuka ku nkulungwane ezedlula kancane ezine – 4 158 elalimala ngo 2011 kwafa amatshumi ayisikhombisa lanhlanu – 75.
Kubika intatheli yeStudio 7 uNothando Sibanda osipha loludaba ekoBulawayo.
Udaba luka Nothando Sibanda lwabalimalela engozini zemsebenzini


text:
WASHINGTON DC—
Abantu abacatshangelwa ukuthi ngabalandeli bebandla le Zanu PF ngoLwesine bamise umhlangano edolobheni le Kwekwe wokuhluza osokwenziwe okwamanje ngokubumba isisekelo esitsha sombuso welizwe.
Umnu. Nkosilathi Moyo, umqondisi wenhlanganiso ye Zimbabwe Organization for Youth in Politics, uthi abantu laba kade begqoke izembatho zebandla le Zanu PF.
UMoyo uthi bethusele ukuthwalisa nzima abantu abasebenzelana lenhlanganiso ezizimele zodwa abakhuluma ngezombusazwe.
Uthi lalabantu akade bebanenganyana njalo abacatshangelwa ukuthi bakunhlanganiso yamasela eyaziwa ngokuthi yi Al-Shabab, bathe kumele wonke umuntu alandele okufunwa libandla le Zanu PF.
Uqhubeke ethi uMoyo bonke abantu abakade besemhlanganweni lo owenziwe kumanyenwe lenhlanganiso ye Center for Community Development in Zimbabwe, bacine bebaleka besesaba ukuthi bazatshaywa yi Al-Shabab.
UMoyo uthi bathenjiswe yi Al-Shabab ukuthi lonyaka kuzaba lokuxokozela okumangalisayo ngesikhathi sokhetho okufana lalokho okwenzakala ngokhetho lomnyaka ka2008.
Uthi amapholisa akade elinde umhlangano lo kawenzanga lutho ukuthi amise lababantu ukuthi bengaphazamisi umhlangano wabo.
Kasenelisanga ukukhuluma loMnu. Rugare Gumbo isikhulumeli sebandla le Zanu PF.
Unkosazana Felistus Moyo omunye wabasakhulayo okade esemhlanganweni lo uthi abantu babalekile besesaba ukuthi bengatshaywa.
Ingxoxo Esiyenze LoNkosazana Felistus Moyo


text:
Kugwazwe unogada eKZN
2012-07-20 14:04
Johannesburg - Kugwazwe kwalinyazwa unogada ngesikhathi ezama ukwelekelela othize obebanjwa inkunzi eKloof, ngaseThekwini, kusho abahambisa usizo oluphuthumayo KwaZulu-Natal.
Okhulumela abakwa-ER24 uDerrick Banks uthe unogada bamfice elele eceleni komgwaqo.
"Bamgwaze emhlane, ulahlekelwe yigazi eliningi."
Lona wesilisa uthole ukwelashwa endaweni yesehlakalo ngaphambi kokuthi athuthelwe esibhedlela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Sehlile isibalo sokubulawa kwamaphoyisa: SAIRR
2011-08-03 16:27
Johannesburg - Isikhungo iSA Institute of Race Relations (SAIRR) sithi sehle ngo-61.9% isibalo sokubulawa kwamaphoyisa kusukela ngonyaka ka-1994.
"Sehle kakhulu isibalo sokubulawa kwamaphoyisa kuleli," kusho iSAIRR esitatimendeni.
"Lokhu kuyaphikisana kakhulu nemibiko yamasonto edlule okuthi linyuka ngesivinini izinga lokubulawa kwamaphoyisa kuleli."
Limi ku-58 inani lamaphoyisa asebulewe kuleli kusukela ngoJanuwari walo nyaka.
Kudutshulwe kwabulawa ukaputeni wamaphoyisa kwathi umkhuzi wawo walimala kabi ngesikhathi umabhalane wamaphoyisa evulela ngenhlamvu esiteshini samaphoyisa eRosebank, eGoli ngoMsombuluko.
Lo mabhalane ube esebhekisa izibhamu ngakuyena, ezibulala.
ISAIRR ibike ukuthi angu-265 amaphoyisa abulawa ngo-1994. Leli nani lahlala ngaphezu kuka-200 njengoba lize lehla ngeminyaka yawo-2000.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- SAPA


text:
Sekuyachwaza ngeMandela Day
2012-07-17 12:03
Durban - IKwaZulu-Natal izobe iphansi phezulu ngemisebenzi yokunikela ngesikhathi sayo njengengxenye yemigubho yeMandela Day yokunikela imizuzu engu-67 ekwenzeni okuhle.
UNelson Mandela nowayengumengameli kuleli uzobe eqeda iminyaka engu-94 azalwa, kanti ukuhlonipha lolu suku amabhizinisi, izikole, izinhlaka zikahulumeni kanjalo nezinhlangano ezinikela ngosizo bazobe belula isandla kulabo abaswele emiphakathini.
UMnyango wezamaPaki, ezokuNgcebeleka namaSiko uzohlanganisa amavolontiya azolungisa isikole i-JL Dube Secondary.
Bazobe belungisa amawindi nezicabha okuphukile, bependa, betshala izihlahla belungisa namapayipi.
Undunankulu uZweli Mkhize, noMeya yeTheku uJames Nxumalo nabo bazobe beyingxenye yalokhu.
Kuzothi amalungu oMnyango wezokuHlunyeleliswa kweziMilo wona uhambele eZiphozonke Primary School eMpangeni.
Zingi nje izindawo ezizohanjelwa ngenhloso yokwenza umehluko emphakathini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA